**A SZOCIÁLIS ES GYERMEKVEDELMI FŐIGAZGATÓSÁG**

**PÁLYÁZATI FELHÍVÁS ÉS RÉSZLETES TÁJÉKOZTATÓ**

**a Ruzsa belterület 413 helyrajzi számon nyilvántartott, természetben a 6786 Ruzsa, Pipacs tér 9. szám alatti,**

A CSONGRÁD-CSANÁD MEGYEI NAPSUGÁR OTTHON RUZSAI IDŐSEK OTHONA ELHELYEZÉSÉÜL SZOLGÁLÓ INGATLANBAN TALÁLHATÓ INGATLANRÉSZ BÉRLETI SZERZŐDÉS ÚTJÁN TÖRTÉNŐ HASZNOSÍTÁSA ÉS BÜFÉ MŰKÖDTETÉSE TÁRGYÁBAN MEGHIRDETETT

**EGYFORDULÓS NYILVÁNOS PÁLYÁZATHOZ**

2022. február „…….”

### PÁLYÁZATI FELHÍVÁS ÉS RÉSZLETES TÁJÉKOZTATÓ

**A Szociális és Gyermekvédelmi Főigazgatóság (1132 Budapest, Visegrádi u. 49.) egyfordulós, nyilvános pályázatot hirdet a Ruzsa belterület 413 helyrajzi számon nyilvántartott, természetben a 6786 Ruzsa, Pipacs tér 9. szám alatt található ingatlanrész bérleti szerződés útján történő hasznosítására**

a Szociális **és** Gyermekvédelmi Főigazgatóság (a továbbiakban: Kiíró / Főigazgatóság) a nemzeti vagyonról szóló 2011. évi CXCVI. törvény (a továbbiakban: ***Nvt***), az állami vagyonról szóló 2007. évi CVI. törvény (a továbbiakban: ***Vtv***.) és az állami vagyonnal való gazdálkodásról szóló 254/2007. (X. 4.) kormányrendelet (a továbbiakban: ***Vhr***.) vonatkozó előírásai alapján

**egyfordulós nyilvános pályázat**

keretében a szerződéskötés napjától számított **határozatlan idejű bérleti szerződés útján** kívánja bérbe adni a Magyar Állam 1/1 arányú tulajdonában és a ***Kiíró*** vagyonkezelésében lévő, **Ruzsa belterület 413** helyrajzi szám alatti, természetben a **6786 Ruzsa, Pipacs tér 9. szám** alatt található **21,82 m2 alapterületű** ingatlanrészt (a továbbiakban: ***Bérlemény***), abban – a jó erkölcs szabályaiba nem ütköző és a jogszabályi előírások szerint a leendő Bérlő által beszerzett engedélyek alapján, az engedély előírásainak megfelelően – **büfé működtetése céljából**.

**1. Fogalom meghatározások**

1.1. **Kiíró:**

**A nyilvános pályázat kiírója:**

|  |  |
| --- | --- |
| Kiíró neve:Kiíró címe:**Kiíró kapcsolattartója:**Kapcsolattartó központi telefonszáma:Kapcsolattartó címe:Kapcsolattartó részéről eljáró, a Kiíró által erre meghatalmazott személy: Kapcsolattartó e-mail címe: Kapcsolattartó telefonszáma:  | Szociális és Gyermekvédelmi Főigazgatóság1132 Budapest, Visegrádi utca 49.Szociális és Gyermekvédelmi Főigazgatóság Csongrád-Csanád Megyei Kirendeltsége+36 70 647 59106722 Szeged, Rákóczi tér 1. Nyári Amália, igazgatónyari.amalia@szgyf.gov.hu+36 70 642 3937 |

1.2. **Ajánlattevők köre:**

Magyarországon székhellyel rendelkező gazdasági társaságok, egyéb szervezetek és egyéni vállalkozók, valamint Magyarországon bejelentett lakóhellyel rendelkező természetes személyek.

1.3. **Ajánlattevő:**

Aki a jelen pályázati eljárás során pályázati ajánlatot nyújt be a Kiíróhoz.

1.4. **Pályázati felhívás:**

A Kiíró által közzétett, a Bérlemény bérbeadására irányuló hirdetmény.

1.5. **Részletes tájékoztató:**

A Kiíró által a honlapján közzétett, a Bérlemény bérbeadására irányuló pályázati felhívás és a pályázati eljárás részletes szabályait tartalmazó jelen dokumentum és annak mellékletei.

1.6. **Pályázat vagy pályázati ajánlat:**

Az ajánlattevők által benyújtott pályázati ajánlat, annak valamennyi csatolt mellékletével együtt.

**2. A nyilvános pályázat tárgya**

2.1. A nyilvános pályázat tárgya a **Bérlemény bérbeadása határozatlan időtartamra,** abban – a jó erkölcs szabályaiba nem ütköző és a jogszabályi előírások szerint a leendő Bérlő által beszerzett engedélyek alapján, az engedély előírásainak megfelelően – büfé működtetése céljából.

2.2. **A Bérlemény helyiségei és azok mérete:**

**- összesen** **21,82 m2 alapterületű helyiség**

2.3. A pályázat nyertese bérlőként jogosult és egyben köteles lesz a Bérlemény használatára.

2.4. A 6786 Ruzsa, Pipacs tér 9. szám alatt található ingatlanban a Csongrád-Csanád Megyei Napsugár Otthon Ruzsai Idősek Otthona szociális intézmény (a továbbiakban: *Intézmény*) működik, melynek ellátottjai időskorúak.

**3. A pályázati ajánlattal szemben támasztott követelmények**

3.1. AKiíró által meghatározott **minimális havi bérleti díj,** amelynél kisebb összegű pályázati ajánlat nem tehető **nettó 25.772,-Ft + 27% ÁFA / hó**, azaz nettó Huszonötezerhétszázhetvenkettő forint plusz huszonhét százalék általános forgalmi adó/hónap, azaz összesen **bruttó 32.730,-Ft/hó**, azaz bruttó Harminckétezerhétszázharminc forint/hónap.

Abérleti díjat a pályázat nyertese, havi rendszerességgel egy összegben, a részletes tájékoztató *4. mintanyilatkozatában* szereplő bérleti szerződés tervezetében (a továbbiakban: ***bérleti szerződés tervezet)*** meghatározott bankszámlára, átutalással köteles megfizetni a Kiíró részére. AKiíró halasztott fizetést vagy részletfizetést nem fogad el.

**Az ajánlattevő az ajánlatában köteles feltüntetni az általa megajánlott havi nettó bérleti díj összegét. A bérleti díj nem tartalmazza a bérlemény működtetéséhez szükséges közüzemi költségeket**, így különösen (pl.: víz, fűtés, villamos energia, csatorna, szemétdíj) költségeit.

**A bérleti díj a közüzemi és egyéb díjak** (víz, gáz, elektromos energia, biztosítás, hulladékszállítás stb.) **ellenértékét nem tartalmazza**. A felek rögzítik, hogy a közüzemi mérőórák az Intézmény nevén vannak, így a közüzemi, hulladékszállítási, biztosítási díjakat a közműszolgáltatók felé közvetlenül az Intézmény fizeti meg, amelyeket területarányosan továbbszámláz a Bérlő felé. Bérlő az Intézmény által továbbszámlázott közüzemi és egyéb díjakról szóló számlák összegét a számlák kézhezvételétől számított 15 napon belül köteles megfizetni az Intézmény részére, annak számláján feltüntetett számlaszámra történő átutalás útján.

A villamos energia számlázása a bérlő felé úgy történik, hogy a főmérőn mért fogyasztás megosztásra kerül a Főigazgatóság vagyonkezelésében lévő ingatlan villamos energia almérőjén mért fogyasztás arányában.

A pályázat nyertesével kötött bérleti szerződés alapján a bérleti díj összege minden évben a Központi Statisztikai Hivatal által meghatározott előző évi fogyasztói árindexnek megfelelő mértékben emelkedik.

3.2. A Kiíró és a pályázat nyertese egymással a jelen pályázat *4. mintanyilatkozatában* foglalt bérleti szerződést köti meg, melynek alapján a jogviszonyuk további feltételeit a szerződés tervezet tartalmazza.

**4. Szerződést biztosító mellékkötelezettségek**

Apályázat nyertesének **kauciófizetési kötelezettségére** vonatkozó rendelkezéseket, mint szerződést biztosító mellékkötelezettséget a bérleti szerződés tervezetének 2.6. és 2.7. pontja tartalmazza.

A pályázat nyertese köteles a bérleti szerződés tervezetében foglalt feltételekkel, a bérleti **szerződés megkötését megelőzően a megajánlott** **havi bérleti díj kétszeres összegének megfelelő kauciót a nyertességről szóló értesítés átvételét követő 5 munkanapon belül a Kiíró** részére a Magyar Államkincstárnál vezetett **10028007-00333245-00000000** számú bankszámlájára történő átutalással **megfizetni. A kaució** ily módon történő **megfizetése a bérleti szerződés megkötésének feltétele.**

Amennyiben a pályázat nyertese a kauciót fenti határidőn belül nem fizeti meg a Kiíró részére, a Kiíró jogosult az értékelés során a következő helyre rangsorolt ajánlattevővel való szerződéskötésre. A kauciót a Kiíró a bérleti szerződésben meghatározott célokra használhatja. Az ajánlattevő az **ajánlatában a kaució összegének elfogadásáról és annak megfizetéséről köteles nyilatkozni,** amely a pályázat érvényességi feltétele. A befizetett kaució a Kiírót illeti, a bérleti jogviszony fennállása alatt a bérleti szerződést megkötő, nyertes ajánlattevő annak visszafizetését vagy bármilyen más módon történő beszámítását a Kiírótól nem követelheti.

**5. Ajánlatok rangsorolása**

Kiíró a beérkezett és érvényes ajánlatokat – az összességében legelőnyösebb pályázati ajánlat kiválasztása érdekében – az alábbi bírálati szempontok alapján bírálja el:

**Kiíró az ajánlatokat rangsoroláskor a megajánlott havi bérleti díj és alkalmazandó árrés százalékos mértéke alapján bírálja el. Az érvényes ajánlatokat benyújtó ajánlattevők közül a pályázatot a legmagasabb bérleti díjat és a megjelölt termékkörökre alkalmazandó legalacsonyabb árrést megajánló ajánlattevő nyeri.**

**Az első helyre sorolt pályázati ajánlatok azonossága esetén legalább három azonos bérleti díjat tartalmazó ajánlat közül a nyertes ajánlat kiválasztására közjegyző jelenlétében lefolytatott sorsoláson kerül sor.**

**6. Kizáró okok**

**Nem jogosult ajánlat benyújtására, aki:**

* az adózás rendjéről szóló 2017. évi CL. törvény 7. §-ának *34*. pontja szerinti, 60 napnál régebben lejárt esedékességű köztartozással rendelkezik;
* hamis adat szolgáltatása miatt az állami vagyon hasznosítására irányuló korábbi – három évnél nem régebben lezárult – eljárásból kizárásra került;
* a Kiíróval szemben lejárt tartozással rendelkezik,
* aki a pályázat kiírásától számított 2 éven belül a Kiíró által kiírt bérbeadásra irányuló pályázattól az eredményhirdetés után visszalépett, **továbbá**

**az a gazdálkodó szervezet, amely:**

* ellen csőd-, felszámolási eljárás indult, továbbá végelszámolását kezdeményezték, önkormányzati adósságrendezési eljárás alatt áll, jogutód nélküli megszüntetése folyamatban;
* tevékenységét saját döntése alapján saját maga vagy az arra jogosult szerv felfüggesztette;
* szervezetében vezetői tisztséget betöltő személy ilyen tisztség betöltését kizáró foglalkoztatástól eltiltás hatálya alatt áll, illetve a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-ának (2) bekezdése alapján, tevékenységét korlátozó jogerős ítélet hatálya alatt áll;
* az Nvt. 3. §-a alapján nem minősül átláthatónak, valamint az a

**természetes személy, amely:**

* amennyiben egyéni vállalkozóként pályázik, vállalkozói tevékenységét saját döntése alapján  maga, vagy az arra jogosult szerv felfüggesztette,
* gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekmény elkövetése miatt kiszabott büntetés vagy intézkedés hatálya alatt áll,
* a büntetett előélethez fűződő hátrányos jogkövetkezmények hatálya alatt áll 2013. június 30. napjáig hatályban volt, a Büntető Törvénykönyvről szóló 1978. évi IV. törvény XV. fejezet VII. címében meghatározott közélet tisztasága elleni vagy a XVII. fejezetében meghatározott gazdasági bűncselekmény elkövetése miatt, továbbá a Büntető Törvénykönyvről szóló 2012. évi C. törvény XXVII. fejezetében meghatározott korrupciós bűncselekmény, XXXV. fejezetében meghatározott vagyon elleni erőszakos bűncselekmény, XXXVI. fejezetben meghatározott vagyon elleni bűncselekmény, XXXVIII. fejezetében meghatározott pénz- és bélyegforgalom biztonsága elleni bűncselekmény, XXXIX. fejezetében meghatározott költségvetést károsító bűncselekmény, XL. fejezetében meghatározott pénzmosás, XLI. fejezetében meghatározott gazdálkodás rendjét sértő bűncselekmény, XLII. fejezetében meghatározott fogyasztók érdekeit és a gazdasági verseny tisztaságát sértő bűncselekmény vagy XLIII. fejezetében meghatározott tiltott adatszerzés és az információs rendszer elleni bűncselekmény elkövetése miatt.

**7. Az ajánlat kötelező tartalmi elemei és az ahhoz csatolandó mellékletek**

Az ajánlattevő a jelen felhívás *1. mintanyilatkozatát* képező **pályázati ajánlatában** köteles **feltüntetni** az általa megajánlott **havi nettó bérleti díj összegét,** amely az ÁFÁ-t nem tartalmazza.

Ajánlattevő a pályázati ajánlatához köteles – az alábbi nyilatkozatok közül a rá vonatkozókat – csatolni:

* a (gazdálkodó szervezet ajánlattevő esetén) ***2/A.*** *mintanyilatkozatát* képező **Pályázati adatlapot**, (természetes személy ajánlattevő esetén) ***2/B.*** *mintanyilatkozatát* képező **Pályázati adatlapot** és annak II. pontjában meghatározott **mellékleteit**;
* a ***3****. mintanyilatkozatot* képező **Titoktartási nyilatkozatot**;
* a ***4.*** *mintanyilatkozatot* képező **Bérleti szerződés tervezetének elfogadásáról szóló nyilatkozatot**;
* az ***5.*** *mintanyilatkozatot* képező, **A pályázati feltételek elfogadásáról, az ajánlati kötöttségről, a pályázati ajánlat tartalmának nyilvánosságra hozataláról és a szerződéskötési jogosultság átruházásának kizárásáról szóló nyilatkozatot**;
* a (gazdálkodó szervezet ajánlattevő esetén) ***6/A.*** *mintanyilatkozatot* képező, **A szerződéskötést kizáró feltételek fenn nem állásáról szóló és társasági cselekmény és harmadik személy hozzájárulása szükségességéről szóló nyilatkozatot**; (természetes személy ajánlattevő esetén) ***6/B.*** *számú mintanyilatkozatát* képező, **A szerződéskötést kizáró feltételek fenn nem állásáról szóló nyilatkozatot és az abban foglalt igazolásokat**. Amennyiben az ajánlat benyújtásáig az erkölcsi bizonyítvány nem érkezik meg, elegendő annak igénylését igazoló szelvény csatolása és a megérkezett bizonyítvány utólagos bemutatása, annak hiányában azonban a pályázat nyertese bérleti szerződés kötésére nem jogosult.
* gazdálkodó szervezet ajánlattevő esetén **Átláthatósági nyilatkozatot**,
* ***7.*** *mintanyilatkozat*: **Az ajánlat elektronikus formában benyújtott és eredeti példányának egyezőségéről**

Ajánlattevő köteles az ajánlat és az annak részét képező nyilatkozatok és mellékletek minden oldalának aláírására, gazdálkodó szervezet ajánlattevők esetén pedig azok cégszerű aláírására. Amennyiben az ajánlattevő nevében meghatalmazott képviselő jár el, a meghatalmazó jogosult az aláírásra, ez esetben a meghatalmazott a ***2/A.***, illetőleg a ***2/B.*** **Pályázati adatlaphoz** a teljes bizonyító erejű magánokiratba foglalt, eredeti meghatalmazást is csatolni köteles.

**8. Közös ajánlat**

Közös ajánlat esetén a közös ajánlattevők, illetőleg a képviseletükben eljáró személyek által tett minden nyilatkozatnak egyértelműen tartalmaznia kell a közös ajánlattevők megjelölését. Az ajánlathoz csatolni kell a közös ajánlattevők által aláírt **közös egyetemleges felelősségvállalásról szóló megállapodást,** mely tartalmazza a közös ajánlattevők között a pályázati eljárással kapcsolatos feladatkörök bemutatását, azok felosztását és megjelöli azt az ajánlattevőt, aki a beszerzési eljárásban képviselőként a közös ajánlattevők nevében eljárni jogosult. A megállapodásnak azt is tartalmaznia kell, hogy a közös ajánlattevők – nyertességük esetén – a szerződésben vállalt valamennyi kötelezettség teljesítéséért a Kiíró felé egyetemleges felelősséget vállalnak. Közös ajánlat esetén a pályázati ajánlatot **a közös ajánlattevők mindegyike, illetőleg a nevükben eljáró személy(ek) köteles(ek) aláírni,** a többi, a jelen felhívás ***6/A.*** vagy ***6/B.*** *mintanyilatkozatát* és az azokhoz tartozó mellékleteit mindegyik ajánlattevő külön-külön köteles az ajánlathoz csatolni.

**9. Az ajánlat benyújtása**

9.1. **Az ajánlat benyújtásának határideje: 2022. év március hó 24. nap 12:00 óra.**

9.2. **Az ajánlat benyújtásának formai előírásai**:

Az ajánlatot úgy kell összeállítani, hogy abban a lapokat átlyukasztva zsineggel össze kell fűzni, a zsineg végeit papírcímkével az ajánlat hátsó borítólapjához kell ragasztani, a címkét a borítólappal átfedően alá kell írni, gazdálkodó szervezet esetén pecséttel el kell látni. A pályázati ajánlatban nem lehetnek közbeiktatások, törlések vagy átírások, kivéve az ajánlattevő által tett hibák kijavítását, ez esetben azonban a javítást az ajánlatot aláíró személynek vagy személyeknek a kézjegyükkel külön el kell látniuk. A bérleti díj összege nem javítható.

A pályázati ajánlatot oldalszámozással kell ellátni, aminek eggyel kell kezdődnie és oldalanként 1-el kell növekednie. Elegendő a szöveget vagy számokat tartalmazó oldalakat számozni, az üres oldalakat, a címlapot és a hátlapot is el lehet látni számozással, ez azonban nem szükséges.

9.3. **Az ajánlat benyújtásának helye és módja**:

Az ajánlatot lezárt csomagban vagy borítékban, magyar nyelven, a jelen tájékoztatóban foglalt alaki és tartalmi követelményeknek megfelelően, írásban, postai úton vagy személyesen, a képviseletre jogosult személy vagy meghatalmazott képviselő útján a Szociális és Gyermekvédelmi Főigazgatóság Csongrád-Csanád Megyei Kirendeltségén (cím: 6722 Szeged, Rákóczi tér 1.) kell benyújtani egy eredeti példányban, továbbá scannelt (pdf) formában, elektronikus adathordozón a pályázati anyaghoz (pl.: CD, DVD, pendrive stb.) mellékelni a pályázati felhívás közzétételétől az ajánlat benyújtásának határideje lejártáig.

**Az ajánlaton fel kell tüntetni:**

* az „***Ajánlat***” kifejezést;
* a következő **jeligét**: **„Ruzsai Idősek Otthona – Büfé üzemeltetése”** (pályázat címe)
* valamint a következő feliratot: **„*A bontás időpontjáig (2022. március 25. 10:00 óra) nem nyitható fel!*”**

**Az ajánlatot tartalmazó lezárt csomagon vagy borítékon egyéb felirat, cégjelzés vagy feladó nem szerepelhet.**

**A postai úton megküldött ajánlatnak** a Kiíró Csongrád-Csanád Megyei Kirendeltségének a címére az ajánlat benyújtására előírt **határidő lejárta előtt be kell érkeznie.**

A személyesen benyújtott ajánlat átvételének tényét a Kiíró Kirendeltségének munkatársa átvételi elismervénnyel igazolja. **Az ajánlatok személyes benyújtására munkanapokon 8:00-16:00 óra között, pénteken 8:00-13:00 óra között** van lehetőség.

Amennyiben az ajánlat az ajánlattételi határidő lejártát követően érkezik a megjelölt címre, a Kiíró az elkésett ajánlatokat jogosult felbontani és azt az ajánlattevő részére visszaküldeni, azzal a tájékoztatással, hogy az ajánlat – annak elkésettsége okán – az ajánlatok értékelésénél nem vehető figyelembe.

Az ajánlat benyújtásával vagy egyéb, a nyilvános pályázati eljárással kapcsolatos küldemények postai feladásából származó valamennyi kockázatot (pl.: késedelmes kézbesítés, a küldemény megsérülése, elvesztése stb.) az ajánlattevő viseli.

**10. Ajánlati kötöttség**

10.1. Az ajánlattételi határidő lejártát követően **a benyújtott ajánlatok csak a Kiíró felhívására módosíthatók,** a megajánlott havi bérleti díj azonban nem módosítható és a módosított pályázati ajánlatnak is meg kell felelnie a jelen tájékoztatóban meghatározott valamennyi feltételnek.

10.2. **Az ajánlattevő ajánlati kötöttsége az ajánlattételi határidő elteltét követően kezdődik**. Az ajánlattevő ajánlatához a pályázati felhívásban meghatározott benyújtási határidő lejártától számított **60 napig kötve van,** kivéve, ha a Kiíró ezen időponton belül a pályázat nyertesével szerződést köt, a pályázati felhívást a Vhr. 34. § (3) bekezdése szerint visszavonja, vagy a pályázatot a 11.2. pont alapján eredménytelennek minősíti.

10.3. **Amennyiben Kiíró az ajánlat elbírálási határidejét meghosszabbítja, az ajánlattevő ajánlati kötöttsége annak függvényében meghosszabbodik**.

**11. Az ajánlatok felbontása és a pályázati eljárás eredményének megállapítása**

11.1. A határidőben beérkezett pályázati ajánlatokat tartalmazó zárt borítékokat/csomagokat a Kiíró Csongrád-Csanád Megyei Kirendeltségén a Kiíró Értékelő Bizottsága **2022. március hó 25. napján 10 óra 00 perckor bontja fel,** amelyről jegyzőkönyvet készít. A bontáson a Kiíró képviselői lehetnek jelen. Az ajánlatok felbontásának időpontjáról az ajánlattevők külön értesítést nem kapnak. Amennyiben a bontáson a Kiíró Értékelő Bizottsága azt állapítja meg, hogy valamelyik ajánlat hiánypótlásra szorul, az adott ajánlattevőt jelen tájékoztató 15. pontja alapján a hiányok pótlására felhívja. Amennyiben a bontáson a Kiíró Értékelő Bizottsága azt állapítja meg, hogy az első helyre sorolt pályázati ajánlatok azonosak, ez esetben legalább az első három helyezett ajánlat kiválasztása a bontási eljárást követő 5 munkanapon belül közjegyző jelenlétében lefolytatott sorsoláson történik.

Kiíró az ajánlatokat az ajánlattételi határidő lejártától számított **30 napon belül bírálja el, és állapítja meg a pályázat eredményét, amelyet valamennyi ajánlattevővel az elbírálást követő 8 napon belül írásban közöl.**

11.2. **Eredménytelen a pályázati eljárás, ha:**

* nem érkezett érvényes pályázati ajánlat;
* a benyújtott ajánlatok egyike sem felel meg a felhívásban foglalt feltételeknek (az esetleges hiánypótlást kővetően sem);
* a pályázati eljárás a felhívás 17. pontjában foglaltak következtében érvénytelen.

Ha a nyilvános pályázati eljárás **egy alkalommal eredménytelenül zárul**, a Kiíró a későbbiekben a pályázati eljárást zártkörűen is lefolytathatja.

**12. A bérleti szerződés megkötése**

12.1. A nyertes ajánlattevővel a **szerződéskötésre** a nyilvános pályázati eljárás eredményéről szóló értesítésnek a nyertes ajánlattevő általi kézhezvételét követő 15 munkanapon belül kerül sor.

12.2. Amennyiben a pályázat nyertesével a szerződéskötés meghiúsul, a Kiíró jogosult a pályázat soron következő helyezettjével szerződést kötni. A Kiíró új pályázat kiírása helyett a meghiúsulástól számított 30 napon belül jogosult felajánlani az ajánlatok értékelésénél a soron következő helyezett részére, hogy a nyertes ajánlattevő által megajánlott feltételekkel a Kiíróval szerződést kössön.

12.3. Amennyiben a pályázat nyertese a pályázati nyertességéről szóló értesítés általa történő tudomásulvételétől számított 5 munkanapon belül a kaució fizetési kötelezettségének nem tesz eleget, a Kiíró jogosult a kaució befizetésére előírt határidő elmulasztását követően a nyertes ajánlattevő helyett az ajánlatok értékelésénél a soron következő helyezett ajánlatevővel bérleti szerződést kötni. A Kiíró új pályázat kiírása helyett a meghiúsulástól számított 30 napon belül jogosult felajánlani az ajánlatok értékelésénél a soron következő helyezett részére, hogy a nyertes ajánlattevő által megajánlott feltételekkel a Kiíróval szerződést kössön.

12.4. Amennyiben a pályázat nyertese a bérleti szerződés aláírásától számított 90 napon belül a bérleti díj fizetési kötelezettségét nem kezdi meg, vagy az ingatlant nem veszi birtokba, a Kiíró a felsorolt feltételek bármelyikének bekövetkezése esetén a szerződéstől egyoldalú jognyilatkozattal elállhat.

Ezekben az esetekben a szerződő felek – megállapodásuktól függően – úgy is dönthetnek, hogy a megkötött szerződést megszüntetik vagy felbontják. A bérleti szerződés jelen pontban foglalt okból történő megszűnése esetén a Kiíró – új pályázat kiírása helyett – a szerződés ilyen okból történő megszűnésétől számított 30 napon belül jogosult felajánlani az ajánlatok értékelésénél a soron következő helyezett részére, hogy a nyertes ajánlattevő által megajánlott feltételekkel a Kiíróval szerződést kössön.

12.5. Az értékelés során a szerződéskötésre jogosultat követő helyre rangsorolt ajánlattevő – az előírt feltételek bekövetkezése esetén – sem követelheti a jelen részletes tájékoztató 12.2., 12.3., 12.4. pontjai szerinti eljárást, annak kezdeményezésére kizárólag a Kiíró saját mérlegelése alapján jogosult. A pályázat nyertese a jelen felhívás 12. pontjának alpontjaiban meghatározott ok folytán a Kiíróval szemben követelést nem támaszthat.

**13. A Kiíró jogfenntartó nyilatkozata**

**A Kiíró fenntartja jogát, hogy:**

* az ajánlattételi határidő lejártáig valamennyi ajánlattevő haladéktalan írásbeli értesítése mellett a pályázati felhívást módosítsa vagy visszavonja;
* az ajánlattételi határidő lejártáig az ajánlattételi határidőt meghosszabbítsa;
* a Vhr. 41. § (6) bekezdésében foglalt esetekben, vagy ha általa előre nem látható és elháríthatatlan ok következtében beállott lényeges körülmény miatt a szerződés megkötésére vagy annak teljesítésére nem lenne képes, a pályázati eljárást eredménytelennek nyilvánítsa;
* a nyertes ajánlattevő visszalépése vagy vele szemben valamely kizáró ok a szerződéskötésig történő felmerülése esetén, illetőleg a jelen pályázati felhívás 12. pontjában és azok alpontjaiban rögzített esetekben a Vhr. 41. § (4) bekezdése alapján, a Kiíró – új pályázat kiírása helyett – a szerződés ilyen okból történő megszűnésétől számított 30 napon belül jogosult felajánlani az ajánlatok értékelésénél a soron következő helyezett részére, hogy a nyertes ajánlattevő által megajánlott feltételekkel a Kiíróval szerződést kössön;
* a nyertes ajánlattevővel kötött bérleti szerződés tekintetében történő bérbeadói jogutódlás esetén vagy egyéb okból, ha a szerződésbe bérbeadóként másik személy vagy szervezet lép be – a Polgári Törvénykönyvről szóló 2013. évi V. törvény (a továbbiakban: ***Ptk.***) szerződésátruházásra vonatkozó szabályai szerint – jogosult kezdeményezni bérlő felé, hogy a bérleti szerződésbe maga helyett a jogutód belépjen, és bérlő hozzájárulása esetén jogosult a bérlővel együtt bérleti szerződés ennek megfelelő módosítására;
* ha az ajánlattevő az Nvt 3. §-a alapján nem átlátható szervezet, vagy a Vtv. 25. § és 25/A. §-ai alapján kizáró okok hatálya alá esik, vagy később beállott következmény folytán már nem minősül átláthatónak, vagy később merül fel kizáró ok és a pályázati eljárás még nem zárult le, akkor az ajánlattevő ajánlatát Kiíró – a kizáró ok felmerülésére hivatkozással – érvénytelenné nyilvánítja, a bérleti szerződés megkötését követően pedig a Kiíró – az átláthatóság igazolása vagy a kizáró ok fenn nem állásának igazolására irányuló felhívás eredménytelenségét követően – a bérleti szerződés azonnali hatályú felmondására jogosult.

A Kiíró a pályázati felhívás módosítása, visszavonása, az ajánlattételi határidő meghosszabbítása esetén köteles ennek tényét a pályázati felhívás közzétételével azonos módon és helyen közzétenni.

**14. Az ajánlat érvényessége**

**Érvényes az ajánlat, ha:**

* megfelel a pályázati felhívásban és a vonatkozó jogszabályokban foglalt feltételeknek;
* azt a pályázati felhívásban meghatározott, illetve szabályszerűen meghosszabbított ajánlattételi határidőben nyújtották be, az ajánlat postai úton történő megküldése esetén az ajánlat az ajánlattételi határidő lejártáig a Kiíróhoz megérkezett;
* az ajánlat tartalmazza a felhívásban foglalt tartalmi előírásokat és ahhoz valamennyi, meghatározott melléklet csatolásra került;
* az ajánlattevő az ajánlatot a jelen felhívásban részletezett formai előírásoknak megfelelően nyújtja be;
* az ajánlattevő a Vhr. 42. §-a alapján megfelel az összeférhetetlenségi szabályoknak;
* az ajánlatevővel szemben a jelen felhívásban foglalt kizáró okok egyike sem áll fenn, és nem került sor az ajánlattevőnek a pályázati eljárásból történő kizárására.

**15. Hiánypótlás**

Az ajánlattevő általi önkéntes hiánypótlásra az ajánlat benyújtásától számított legfeljebb 5 munkanapon belül, vagy a Kiíró felhívására vonatkozó hiánypótlásra a Kiíró erre irányuló felhívása átvételének időpontjától számított legfeljebb 5 munkanapon belül van lehetőség.

A hiánypótlás az ajánlat elbírálásra kerülő tartalmi elemeit nem érintheti, nem módosíthatja, egyebekben a hiányok pótolhatók. Amennyiben a hiánypótlás ezzel ellentétes, az az ajánlati kötöttség megsértésének minősül és az ajánlat érvénytelenné nyilvánítására kerül sor. Amennyiben a hiánypótlásra nem vagy nem határidőben kerül sor, illetve ha az a pályázati ajánlat elbírálására kerülő tartalmi elemeit érinti vagy módosítja, akkor a Kiíró az ajánlat elbírálásakor – a hiánypótlás figyelmen kívül hagyásával – csak az eredeti pályázati ajánlatban foglaltakat veszi figyelembe.

**16. Az ajánlat érvénytelensége**

Érvénytelen az ajánlat, ha az érvényességi feltételeknek részben vagy egészben, a hiánypótlást követően sem felel meg. Az érvénytelen ajánlat az ajánlatok értékelésénél nem vehető figyelembe.

**17. A nyilvános pályázati eljárás érvénytelensége**

Érvénytelen az eljárás, ha az ajánlat elbírálásakor az összeférhetetlenségi szabályokat megsértették, valamelyik részt vevő fél az eljárás tisztaságát vagy a többi ajánlattevő érdekeit súlyosan sértő cselekményt követett el, illetve ha valamelyik részt vevő fél vagy az érdekkörébe tartozó más személy a pályázat titkosságát megsértette. A nyilvános pályázati eljárás érvénytelenségének megállapítása esetén a nyilvános pályázat lefolytatását meg kell ismételni.

**18. Költségviselés**

Az ajánlat elkészítésével és benyújtásával kapcsolatos minden költség az ajánlattevőket terheli. A Kiíró nem felelős és nem köteles fizetni az olyan kiadásokért, illetőleg veszteségekért, amelyek az ajánlat elkészítésével és benyújtásával kapcsolatban az ajánlattevőnél merülnek fel. A Kiíró semmilyen esetben sem kötelezhető az ajánlat elkészítésével és benyújtásával kapcsolatos költségek részben vagy egészben történő megtérítésére.

**19. A pályázati eljárás nyelve**

A pályázati eljárás és az ajánlat nyelve a magyar. Az ajánlathoz csatolandó valamennyi, nem magyar nyelven kiállított dokumentumot – a kötelezően becsatolandó iratokat és az ajánlattevő által becsatolni kívánt egyéb iratokat is ideértve – az ajánlathoz hiteles magyar nyelvű fordításban is mellékelni kell.

**20. A pályázati eljárás és a pályázati felhívás titkossága**

A pályázati felhívás (mellékleteivel együtt) kizárólag a pályázati ajánlatok elkészítéséhez használható fel. A pályázati felhívás egésze vagy annak bármely része kizárólag a pályázati ajánlatok elkészítéséhez és benyújtásához használható fel, annak egyéb célra történő felhasználása tilos.

Az ajánlattevő a szerződéskötésig köteles titokban tartani ajánlata tartalmát, köteles továbbá a pályázati eljárás befejezését követően is bizalmasan kezelni a Kiíró által a rendelkezésére bocsátott minden tényt, információt, adatot, azokról harmadik személyeknek tájékoztatást nem adhat.

**21. Részekre történő ajánlattétel vagy többváltozatú ajánlattétel kizárása**

A Kiíró a pályázati felhívásra vonatkozóan rész ajánlattételi vagy többváltozatú ajánlattételi lehetőséget nem biztosít.

**22. A bérlemény megtekintésének lehetősége**

A Kiíró helyszíni bejáráson biztosítja a Bérlemény megtekintésének lehetőségét, amelyről jegyzőkönyv készül. A Kiíró a részletes tájékoztató 1.1. pontjában foglalt elérhetőségein felvilágosítást ad az érdeklődőknek, hogy a bérleményt melyik napon és időpontban tekinthetik meg.

**23. Kiegészítő tájékoztatás kérés**

Az ajánlatot benyújtani kívánó érdeklődő – a megfelelő ajánlat benyújtása érdekében – a pályázati felhívásban, illetőleg annak mellékleteiben foglaltakkal kapcsolatban a Kiírótól kizárólag írásban (levélben, telefaxon vagy e-mailben) legkésőbb az ajánlatok benyújtására előírt határidőt megelőző 5. munkanapig kiegészítő (értelmező) tájékoztatást kérhet. Szóban kiegészítő tájékoztatás kérésre nincs lehetőség.

A kiegészítő tájékoztatást (a feltett kérdést és az arra adott választ) a Kiíró – amennyiben az az ajánlatok benyújtását vagy annak tartalmát befolyásolhatja – nem csak a kérdező részére adja meg ugyanolyan írásos formában, ahogyan azt a kérdező tette, hanem ezt legkésőbb az ajánlatok benyújtását megelőző 2. munkanapon, a pályázati felhívás közzétételével azonos módon és helyen is közzéteszi, a kérdés feltevőjének megnevezése nélkül. Ha a Kiíró a kiegészítő tájékoztatást legkésőbb az ajánlatok benyújtására előírt határidő utolsó napját megelőző 2. munkanapon nem tudja megadni vagy azt a jelen pontban foglaltaknak megfelelően közzétenni, a Kiíró az ajánlattételi határidőt meghosszabbíthatja. Ebben az esetben Kiíró az ajánlattételi határidő meghosszabbítását a pályázati felhívás közzétételével azonos módon és helyen is közzéteszi.

**24. A pályázati felhívás és a részletes tájékoztató elérhetősége**

A pályázati felhívás a <https://szgyf.gov.hu/> és a <https://napsugar-otthon.hu/> honlapon olvasható. A pályázattal kapcsolatban – kiegészítő tájékoztatásnak nem minősülő kérdésekben – további felvilágosítás kérhető a Kiíró Csongrád-Csanád Megyei Kirendeltségén (cím: 6722 Szeged, Rákóczi tér 1., telefon: +36 70 647 5910).

**25. A pályázati felhívás és részletes tájékoztató mellékleteinek felsorolása**

Az ajánlathoz mellékelt minta nyilatkozatok:

*1. mintanyilatkozat*: Pályázati ajánlat;

*2/A. mintanyilatkozat*: Pályázati adatalap (gazdálkodó szervezet / egyéni vállalkozó esetén);

*2/B. mintanyilatkozat*: Pályázati adatalap (természetes személy esetén);

*3. mintanyilatkozat*: Titoktartási nyilatkozat;

*4. mintanyilatkozat*: Nyilatkozat a bérleti szerződés tervezetének elfogadásáról;

*5. mintanyilatkozat*: Nyilatkozat a pályázati feltételek elfogadásáról, az ajánlati kötöttségről, az ajánlat tartalmának nyilvánosságra hozataláról és a szerződéskötési jogosultság átruházásnak kizárásáról;

*6/A. mintanyilatkozat*: Nyilatkozat a szerződéskötést kizáró feltételek fenn nem állásáról, társasági cselekmény és harmadik személy hozzájárulása szükségességéről (gazdálkodó szervezet / egyéni vállalkozó esetén);

*6/B. mintanyilatkozat*: Nyilatkozat a szerződéskötést kizáró feltételek fenn nem állásáról (természetes személy esetén);

Átláthatósági nyilatkozat (gazdálkodó szervezet esetén);

*7. mintanyilatkozat*: Az ajánlat elektronikus formában benyújtott és eredeti példányának egyezőségéről.

*8. mintanyilatkozat*: Nyilatkozat lejárt tartozásról

*9. mintanyilatkozat*: A Bérlemény üzemeltetésével kapcsolatos minimális elvárások

*10. mintanyilatkozat*: Nyilatkozat átláthatóságról

*11. mintanyilatkozat*: Antikorrupciós nyilatkozat

Szeged, 2022. február hó ……. nap

……………………………………………

 **Nyári Amália**

 igazgató

 Szociális és Gyermekvédelmi

 Főigazgatóság

 Kiíró képviseletében

1. ***mintanyilatkozat***

PÁLYÁZATI AJÁNLAT

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott

Cégnév/Név: …………………………………………

Székhely/Cím:…………………………………………

Cégjegyzék szám/Szem.ig.szám: ………………………

Tel./Fax: …………………………………………

I. Bérleti díj összege:

A **Ruzsa belterület 413 helyrajzi számon nyilvántartott, természetben a 6786 Ruzsa, Pipacs tér 9. szám** alatti ingatlanban található **21,82 m2 alapterületű ingatlanrész** bérbeadása vonatkozásában a bérleti díj összegére tett ajánlatom a következő:

|  |  |
| --- | --- |
| **Nettó bérleti díj összege:** | **…………………………,-Ft/hó** |

**Alkalmazandó árrés az alábbi termékkörök esetén:**

|  |  |
| --- | --- |
| **péksütemények:** | **…………………………..%/termék** |
| **cukrászáruk:** | **…………………………..%/termék** |
| **vákuum csomagolt felvágottak:** | **…………………………..%/termék** |
| **tejtermékek:** | **…………………………..%/termék** |
| **édesség:** | **…………………………..%/termék** |
| **zöldség gyümölcs:** | **…………………………..%/termék** |
| **üdítő italok:** | **…………………………..%/termék** |
| **sör, bor:** | **…………………………..%/termék** |
| **papíráru:** | **…………………………..%/termék** |
| **hírlap-képeslap,** | **…………………………..%/termék** |
| **jégkrém** | **…………………………..%/termék** |
| **pezsgő** | **…………………………..%/termék** |
| **égetett szesz** | **…………………………..%/termék** |
| **vegyi áru:** | **…………………………..%/termék** |

Egyúttal nyilatkozom arról, hogy pályázatom nyertessége esetén az ajánlatomnak megfelelő díjat a pályázati kiírásban és a megkötendő szerződésben foglaltak szerint, az **általam képviselt szervezet fizeti meg / személyesen fizetem meg**[[1]](#footnote-1) a Szociális és Gyermekvédelmi Főigazgatóságnak a bérleti szerződésben meghatározott számú számlaszámára.

**II. Kaució elfogadása:**

Kijelentem, hogy a kéthavi bérleti díj összegének megfelelő kaució összegét elfogadom és vállalom, hogy a pályázatom nyertessége esetén az erről való tudomásszerzést követő 5 munkanapon belül – a szerződés megkötését megelőzően – a kaució összegét befizetem a Kiíró Magyar Államkincstárnál vezetett **10028007-00333245-00000000** számú számlájára történő átutalással.

Egyúttal kijelentem, hogy tudomással bírok arról, hogy ezen kötelezettségemre előírt határidő elmulasztása esetén a Kiíró jogosult az értékelés során következő helyre rangsorolt ajánlattevővel való szerződéskötésre.

Kelt: ………………………….., 20…… év ………..hó ……..nap

 …………………………………………………

 ajánlattevő cégszerű / sajátkezű aláírása

***2/A. mintanyilatkozat***

PÁLYÁZATI ADATLAP

(gazdálkodó szervezet / egyéni vállalkozó esetén kitöltendő)

**„Ruzsai Idősek Otthona – Büfé üzemeltetése”**

című Ajánlat benyújtásához

I. Ajánlattevő adatai:

1. Cégnév: …….………………………………….

2. Székhely: …….………………………………….

3. Levelezési cím: …..……………………………………

4. Adószám, statisztikai számjel: ………………………………………..

5. Cégjegyzékszám/bírósági lajstromszám,

nyilvántartási szám: ……………………………………….

6. Képviseletre jogosult neve, beosztása: ……………………………………….

7. Telefonszám: ……………………………………….

8. Fax / e-mail: ……………………………………….

9. Kapcsolattartó neve, elérhetősége: ……………………………………….

10. Ajánlattevő bankszámlaszáma, számlát vezető

hitelintézet neve, címe: ……………………………………….

Kérem, hogy amennyiben a visszafizetés indoka a pályázati felhívásban foglalt bármely okból bekövetkezik, a Kiíró e bankszámlára intézkedjen a befizetett pályázati biztosíték visszautalásáról.

11. Külföldi ajánlattevő esetén a belföldi kézbesítési

megbízott neve, elérhetőségei: ………………………………………..

II. Az ajánlattevő rövid bemutatkozása, tevékenységének ismertetése:

……………………………………………………………………………………………………...…………………………………………………………………………………………

III. **Csatolandó mellékletek:**

*2/1. melléklet*: ajánlattevő 30 naptári napnál nem régebbi cégkivonata/bírósági nyilvántartási kivonata, vagy ezzel egyenértékű okirata eredetiben, vagy közjegyző által hitelesített másolatban;

*2/2. melléklet*: képviseleti jogra vonatkozó aláírási címpéldány, vagy ezzel egyenértékű okirat eredetiben, vagy közjegyző által hitelesített másolatban;

*2/3. melléklet*: 30 napnál nem régebbi, köztartozás mentességet igazoló Nemzeti Adó- és Vámhivatal által kiállított igazolás;

*2/4. melléklet:* teljes bizonyító erejű magánokiratba foglalt meghatalmazás, amennyiben az ajánlattevő nevében meghatalmazott képviselő jár el.

Tanúsítom, hogy a pályázati adatlapon foglaltak megfelelnek a valóságnak.

Kelt: ………………………, 20……….év ………..hó …….nap

 ……………………………………………..

 ajánlattevő cégszerű aláírása

***2/B. mintanyilatkozat***

PÁLYÁZATI ADATLAP

(természetes személy esetén kitöltendő)

**„Ruzsai Idősek Otthona – Büfé üzemeltetése”**

című Ajánlat benyújtásához

I. Ajánlattevő adatai:

1. Név: …………………………………………….

2. Anyja neve: ………………………………………………

3. Születési hely, idő: ……………………………………………..

4. Állandó lakóhely: ……………………………………………..

5. Levelezési cím[[2]](#footnote-2): ………………………………………………

6. Szig. szám: ……………………………………………..

7. Telefonszám: …………………………………………….

8. Fax / e-mail: …………………………………………….

9. Kapcsolattartó neve, elérhetőségei: ……………………………………………..

10. Ajánlattevő bankszámlaszáma, számlát vezető

hitelintézet neve, címe: ……………………………………………..

Kérem, hogy amennyiben a visszafizetés indoka a Pályázati Felhívásban foglalt bármely okból bekövetkezik, a Kiíró e bankszámlára intézkedjen a befizetett pályázati biztosíték visszautalásáról.

11. Külföldi ajánlattevő esetén a belföldi kézbesítési

megbízott neve, elérhetőségei: …………………………………………..…..

II. A ajánlattevő rövid bemutatkozása, tevékenységének ismertetése:

………………………………………………………………………………………………………

………………………………………………………………………………………

………………………………………………………………………………………

III. **Csatolandó mellékletek**:

*2/1. melléklet*: 30 napnál nem régebbi eredeti, köztartozás mentességet igazoló Nemzeti Adó- és Vámhivatal által kiállított igazolás;

*2/2. melléklet*: teljes bizonyító erejű magánokiratba foglalt meghatalmazás, amennyiben az ajánlattevő nevében meghatalmazott képviselő jár el;

*2/3. melléklet*: az ajánlattevő személyi igazolványának és lakcím igazoló kártyájának másolata.

Tanúsítom, hogy a pályázati adatlapon foglaltak megfelelnek a valóságnak.

Kelt: ……………………., 20……..év ……..hó …….nap

 ………………………………………………

ajánlattevő sajátkezű aláírása

***3. mintanyilatkozat***

**TITOKTARTÁSI NYILATKOZAT**

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott

Cégnév / Név: .………………………………………………..

Székhely / Lakóhely: …………………………………………………

kártérítési és kártalanítási felelősségem tudatában kijelentem, hogy szigorúan titokban tartok minden olyan információt, amelyet a Szociális és Gyermekvédelmi Főigazgatóság a **Ruzsa belterület 413 helyrajzi számon nyilvántartott, természetben a 6786 Ruzsa, Pipacs tér 9. szám** alatti ingatlanban található **21,82 m2 alapterületű ingatlanrészre** **vonatkozóan** kiírt nyilvános pályázati felhívásával kapcsolatban tudomásomra hoz, és a részemre átad.

Tudomásul veszem, hogy az információk magam, illetve az általam képviselt cég vagy szervezet jelen pályázattal foglalkozó munkavállalói, megbízottai tájékoztatására szolgálnak. Kijelentem, hogy ezeket az információkat nem hozom nyilvánosságra, harmadik személynek nem szolgáltatom ki, kizárólag a pályázaton történő részvétel érdekében használom fel.

Ilyen információnak minősül minden olyan adat, jelentés, tervezet, eredmény, ismeret, amely az érintett ingatlan, az abban található ingatlanrész vagy a Szociális és Gyermekvédelmi Főigazgatóság szempontjából lényeges lehet, és amely nincs nyilvánosságra hozva.

Jelen titoktartási nyilatkozat tartalmáról a pályázattal kapcsolatos információkhoz hozzáférő esetleges munkavállalókat, megbízottaikat tájékoztattam, a titoktartást tőlük is megkövetelem.

A nyilatkozat be nem tartása esetén a jogkövetkezményeket vállalom.

Kelt: ……………………….., 20…….év …………hó ……….nap

 ……………………………………………….

 ajánlattevő cégszerű / sajátkezű aláírása

***4. mintanyilatkozat***

NYILATKOZAT SZERZŐDÉS TERVEZETÉNEK ELFOGADÁSÁRÓL

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott:

Cégnév / Név: .………………………………………………..

Székhely / Cím: …………………………………………………

kijelentem, hogy a jelen nyilatkozatban szereplő bérleti szerződés tervezetét **az általam képviselt szervezet elfogadja / elfogadom** [[3]](#footnote-3)**,** ezzel együtt a szerződés tervezetét magamra nézve kötelezőnek ismerem el.

Kelt: …………………, 20…… év ……hó ….. nap

 …………………………………………….

ajánlattevő cégszerű / sajátkezű aláírása

###### **BÉRLETI SZERZŐDÉS**

amely létrejött egyrészről a **Szociális és Gyermekvédelmi Főigazgatóság** (székhelye: 1132 Budapest, Visegrádi u. 49., statisztikai számjele: 15802107-8412-312-01, adószáma: 15802107-2-41, törzskönyvi azonosító száma (PIR): 802101, előirányzat-felhasználási keretszámla száma: MÁK 10032000-00329905-00000000**,** képviseletében eljár: Nyári Amália, a Szociális és Gyermekvédelmi Főigazgatóság Csongrád-Csanád Megyei Kirendeltségének igazgatója) mint bérbeadó (továbbiakban: ***Bérbeadó***),

másrészről a(z) **…………………..** (székhelye/lakóhelye: ……………………………...; adószáma/adóazonosító jele: …………………………, cégjegyzékszáma/nyilvántartási száma/anyja neve: ……………………………, statisztikai számjele/születési helye, ideje:……………………….., személyazonosító igazolvány száma:……….., kereskedelmi működési engedély száma:………………………; bankszámlaszáma: ……………………………….., képviseli: ………… ………………), mint bérlő (a továbbiakban: **Bérlő**),

harmadrészről a **Csongrád-Csanád Megyei Napsugár Otthon** (székhelye: 6760 Kistelek, Kossuth u. 41., adószáma: 15761684-2-06, törzsszáma: 761684, képviseletében eljár: Kerepeczki Magdolna intézményvezető), mint Intézmény (a továbbiakban: ***Intézmény***)

továbbiakban együttesen, mint ***felek*** között, az alulírott napon és helyen, az alábbi feltételekkel:

**1. Előzmény**

1.1. Felek rögzítik, hogy a Magyar Állam 1/1 arányú kizárólagos tulajdonában és a Bérbeadó vagyonkezelésében áll a **Ruzsa belterület 413 helyrajzi számon nyilvántartott, természetben a 6786 Ruzsa, Pipacs tér 9. szám** alatt található, „kivett szociális otthon” megjelölésű, **250387 m2** alapterületű ingatlan (a továbbiakban: ***ingatlan***). Jelen szerződés tárgyát az ingatlanban található **21,82 m2** alapterületű ingatlanrész (a továbbiakban:**ingatlanrész)** és az abban található ingóságok (a továbbiakban: ***ingóságok***, a továbbiakban ingatlanrész és ingóságok együttesen: ***Bérlemény***) képezik. Felek kijelentik, hogy az ingatlanrészhez tartozó ingóságok listáját jelen szerződés *1. számú melléklete,* az ingatlanrész alaprajzát a jelen szerződés *2. számú melléklete* tartalmazza.

1.2. Az állami vagyonról szóló 2007. évi CVI.  törvény (a továbbiakban: ***Vtv***.) 3. § (1) bekezdés értelmében a rábízott állami vagyon felett az államot megillető tulajdonosi jogok és kötelezettségek összességét tulajdonosi joggyakorlóként, ha törvény vagy miniszteri rendelet eltérően nem rendelkezik, a Magyar Nemzeti Vagyonkezelő Zrt. (a továbbiakban: ***MNV Zrt***.) gyakorolja.

1.3. A megyei intézményfenntartó központokról, valamint a megyei önkormányzatok konszolidációjával, a megyei önkormányzati intézmények és a Fővárosi Önkormányzat egészségügyi intézményeinek átvételével összefüggő egyes kormányrendeletek módosításáról szóló 258/2011. (XII.7.) Korm. rendelet 18. § (2) bekezdése szerint a megyei intézményfenntartó központok 2013. március 31-én a Szociális és Gyermekvédelmi Főigazgatóságba történő beolvadással megszűntek. A Szociális és Gyermekvédelmi Főigazgatóság a megszűnt megyei intézményfenntartó központok általános és egyetemleges jogutóda. A jogelődök által kötött Vagyonkezelési Alapszerződések rendelkezéseit a Magyar Nemzeti Vagyonkezelő Zrt. és a Szociális és Gyermekvédelmi Főigazgatóság az SZT\_108824. számú szerződésben módosította.

Az MNV Zrt. és a Bérbeadó között SZT-108824. számon létrejött vagyonkezelési szerződésmódosítás III. 6.2. pontja alapján jelen szerződés megkötéséhez az MNV Zrt. előzetes engedélyére nincs szükség.

1.4. A Bérlemény a Bérlő részére történő bérbeadása a Vtv. 24. § (1) bekezdése, az állami vagyonnal való gazdálkodásról szóló 254/2007. (X. 4.) Korm. rendelet (a továbbiakban: ***Vhr***.) és a nemzeti vagyonról szóló 2011. évi CXCVI. törvény (a továbbiakban: ***Nvt***.) alapján nyilvános versenyeztetés lefolytatása alapján történik. A Bérbeadó által lefolytatott nyilvános versenyeztetés alapján a jelen szerződés megkötésére a Bérlővel, mint a legkedvezőbb ajánlatot tevő pályázóval kerül sor.

1.5. Az egyes szakosított szociális és gyermekvédelmi szakellátási intézmények állami átvételéről és az egyes törvények módosításáról szóló 2012. évi CXCII. törvény (a továbbiakban: ***Törvény****) 2.* § (1), (3) bekezdése alapján a Szociális és Gyermekvédelmi Főigazgatóság (a továbbiakban: ***SZGYF)*** fenntartásában álló intézmények nem jogosultak önállóan hasznosítási szerződést kötni, valamint a korábban megkötött hasznosítási szerződések esetében a szerződések módosítását aláírni.

A Törvény 2. § szakasza alapján 2013. január 1. napjával a Magyar Államra szállt át a települési önkormányzat tulajdonában lévő, a Törvény 1. § 1. a) b) pontjai alapján átvett feladatot ellátó szociális, gyermekvédelmi intézmény, az ezzel kapcsolatos fenntartó jog és kötelezettség, továbbá az intézmény valamennyi vagyona és vagyoni értékű joga az önkormányzat tulajdonában lévő szellemi (szerzői és iparjogvédelmi) tulajdonjogok kivételével.

A Törvény 2. § (4) bekezdése alapján „az állam tulajdonába e törvénnyel került vagyonelemek vonatkozásában létesített kötelmi jogi jogviszonyokba jogutódként a vagyonkezelőként e törvény erejénél fogva kijelölt szerv lép", melyre tekintettel a Törvény 9. § (1) bekezdése alapján „az állami tulajdonba kerülő vagyon az állami tulajdon keletkezésével egyidejűleg a törvény erejénél fogva ingyenesen a kijelölt szerv vagyonkezelésébe kerül".

A Törvény 2. § (3) bekezdése alapján az átvett intézményekkel kapcsolatban az állam fenntartó feladatainak ellátására a Kormány - a Szociális és Gyermekvédelmi Főigazgatóságról szóló 316/2012. (XI. 13.) Korm. rendelet 4. § (1) bekezdésének b) pontjával - rendeletében kijelölt szerve az SZGYF, amely a törvény erejénél fogva gyakorolja a fenntartói jogokat.

1.6. Jelen bérleti szerződést a Bérbeadó és a Bérlő azzal a céllal kötik, hogy biztosítsák a Bérbeadó által vagyonkezelt állami vagyon rendeltetésszerű és hatékony működtetését, állagának, állapotának védelmét, értékének megőrzését, gyarapítását, az építményre vonatkozó fenntartási követelmények teljesítését.

**2. A bérlet tárgya**

2.1. A felek megállapodnak abban, hogy jelen szerződés alapján a Bérbeadó bérbe adja, a Bérlő pedig bérbe veszi az **1.1. pontban megjelölt Bérleményt** a jelen bérleti szerződés mindkét fél általi aláírásának napjától kezdődő **határozatlan időtartamra büfé működtetése céljából,** azzal, hogy amennyiben a szerződés aláírására nem egy időben és helyen kerül sor, a hatálybalépés időpontja az utolsó fél általi aláírás napja.

Felek rögzítik, hogy az Ingatlan alaprajza jelen szerződés elválaszthatatlan *2. számú mellékletét* képezi.

2.2. A Bérlő kijelenti, hogy a Bérleményt megtekintette, annak műszaki állapotát, állagát megismerte, azt rendeltetésszerű használatra alkalmasnak tartja, és ennek ismeretében köti meg jelen szerződést. A Bérlő kijelenti, hogy tudomással bír arról és elfogadja azt a körülményt, hogy a Bérlemény rendeltetésszerű használatához szükséges berendezéséről ő köteles saját költségén gondoskodni, erre való hivatkozással a Bérbeadóval szemben követelést nem támaszthat. A Bérbeadó szavatol azért, hogy harmadik személynek nincs olyan joga a Bérleményen, amely a Bérlőt a használatban korlátozná vagy akadályozná.

2.3. A jelen szerződés hatálybalépése a Bérlő részére jogosultságot, egyben kötelezettséget keletkeztet a Bérlemény használatára. Bérlő kijelenti, hogy a Bérleményben általa folytatni kívánt tevékenységhez szükséges hatósági engedélyekkel rendelkezik, illetve az engedélyek beszerzésével és a vonatkozó előírások betartásával kapcsolatos minden kötelezettség és felelősség a Bérlőt terheli. Bérbeadó a 2.1. pontban meghatározott időszakban biztosítja a Bérlő részére a Bérlemény használatát, hasznainak szedését, a Bérlő pedig köteles azt a távozás időpontjában az átadáskori állapotnak megfelelően – saját ingóságaitól kiürítve – visszaadni a Bérbeadó részére.

2.4. A felek rögzítik, hogy a jelen bérleti szerződés tárgyát képező Ingatlan bérbeadásához az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. § (3) bekezdése alapján tanúsítvány készítése szükséges, amely a szerződés megkötésekor rendelkezésre áll. Az energetika tanúsítvány jelen szerződés elválaszthatatlan *3. számú mellékletét* képezi. A tanúsítvány azonosító kódja: HET-00564224, kiállításának dátuma: 2017. 03. 17.

2.5. Bérlő kijelenti, hogy jelen szerződés aláírásával egyidejűleg a Bérbeadótól átvette a HET-00564224 azonosító kóddal ellátott hiteles energetikai tanúsítvány másolatát.

**3. A bérleti díj és egyéb kötelezettségek**

3.1. A Bérlemény használatáért a Bérlő havonta nettó …………..,- Ft + 27 % ÁFA, azaz nettó …………………….. forint plusz általános forgalmi adó, **azaz összesen bruttó …………,- Ft, azaz bruttó ………………… forint bérleti díj**at fizet a Bérbeadó részére a Bérbeadó által kiállított számla alapján. Felek határozott időszaki elszámolásban állapodnak meg, az elszámolási időszak egy naptári hónap azzal, hogy az első és utolsó elszámolási időszak – a szerződés aláírási időpontjának és a szerződés megszűnése időpontjának függvényében – ennél rövidebb időtartamú is lehet. Az elszámolási időszak vége azonban mindig a hónap utolsó naptári napja.

**A bérleti díj a közüzemi és egyéb díjak** (víz, gáz, elektromos energia, biztosítás, hulladékszállítás stb.) **ellenértékét nem tartalmazza**. A felek rögzítik, hogy a közüzemi mérőórák az Intézmény nevén vannak, így a közüzemi, hulladékszállítási, biztosítási díjakat a közműszolgáltatók felé közvetlenül az Intézmény fizeti meg, amelyeket területarányosan továbbszámláz a Bérlő felé. Bérlő az Intézmény által továbbszámlázott közüzemi és egyéb díjakról szóló számlák összegét a számlák kézhezvételétől számított 15 napon belül köteles megfizetni az Intézmény részére, annak számláján feltüntetett számlaszámra történő átutalás útján.

3.2. Felek megállapodnak abban, hogy a Bérlő jelen szerződés 3.1. pontjában meghatározott bérleti díjat, a Bérbeadó által kiállított számla alapján, havonta előre, a számla kézhezvételét követő 15 napon belül köteles megfizetni a Bérbeadó részére, annak a Magyar Államkincstárnál vezetett kirendeltségi **10028007-00333245-00000000** számú számlaszámára történő átutalással.

A bérleti díj teljesítésének napja az a nap, amely napon a bérleti díj a Bérbeadó számláján jóváírásra kerül.

Szerződő felek rögzítik, hogy a Bérbeadó jogosult naptári évente egy alkalommal – első alkalommal 2023. január 1-jétől – a bérleti díj összegének a megemelésére, a Központi Statisztikai Hivatal által hivatalosan közzétett, előző évi inflációs rátával megegyező mértékben. A Bérbeadó az inflációkövetést az árindexről szóló nyilvános adat közzétételét követően a soron következő számlában automatikusan érvényesíti.

3.3. Amennyiben a Bérlő a bérleti díj megfizetésével késedelembe esik, a fizetési határnapot követő naptól a Polgári Törvénykönyvről szóló 2013. évi V. törvényben (a továbbiakban: ***Ptk.***) meghatározott mértékű késedelmi kamat megfizetésére köteles. Ha a Bérlő a bérleti díj megfizetésére megállapított határidőig a bérleti díjat nem fizeti meg, a Bérbeadó a Bérlőt – a következményekre való figyelmeztetéssel – a teljesítésre írásban felszólítja. Ha a Bérlő a felszólítást nem veszi át, vagy ha az átvétel ellenére a bérleti és/vagy egyéb díjhátralékát a megadott határidőben nem fizeti meg, a Bérbeadó jelen szerződést írásban azonnali hatállyal felmondhatja. A felmondás jogkövetkezményeit a 6.4. pont tartalmazza.

3.4. Felek kijelentik, hogy Bérlő a pályázati kiírásban meghatározott, **a megajánlott** **havi bérleti díj kétszeres összegének megfelelő** ………………….,- Ft, azaz ……………………. forint kauciót átutalt a Bérbeadó Magyar Államkincstárnál vezetett **10028007-00333245-00000000** számú bankszámlájára. A kaució a Bérbeadó bankszámláján történő jóváírása a jelen szerződés létrejöttének előfeltétele.

A kaució összegét a Bérbeadó jogosult felhasználni az esetleges bérleti díj, vagy közüzemi költség elmaradása esetén, valamint a Bérbeadónak okozott károk megtérítésére. Amennyiben a Bérbeadó ilyen jellegű igényét a kaucióból kielégíti, a Bérlő írásbeli értesítését követően Bérlő köteles a kaució összegét 15 napon belül kiegészíteni, hogy annak összege a bérlet teljes időtartama alatt a kéthavi bérleti díj összegét elérje. Ha a Bérlő a felszólítás ellenére a kaució kiegészítésére vonatkozó kötelezettségének 15 napon belül nem tesz eleget, a Bérbeadó jelen szerződést azonnali hatállyal írásban felmondhatja. A felmondás jogkövetkezményeit a 6.4. pont tartalmazza.

* 1. Amennyiben nem merültek fel olyan körülmények, amelyek alapján a Bérbeadó a kaució összegét részben vagy egészben felhasználta, úgy a Bérbeadó a kaució összegét vagy annak fennmaradó részét a bérleti szerződés megszűnését követő 8 napon belül kamatmentesen és költségmentesen fizeti vissza a Bérlő részére a Bérlő által megjelölt bankszámlára történő átutalás útján.
	2. A kaució nyújtása nem zárja ki azt, hogy a Bérbeadó valamennyi olyan követelését, amelyre a kaució nem nyújt fedezetet, közvetlenül érvényesítse a Bérlővel szemben. A kaució nyújtása ugyancsak nem zárja ki azt, hogy a Bérlő fizetési késedelme vagy egyéb szerződésszegő magatartása miatt a Bérbeadó egyéb a szerződésben vagy jogszabályban rögzített jogát – a kaució felhasználása mellett is – érvényesítse.
	3. A bérleti jogviszony fennállása alatt a Bérlő a kaució visszafizetését vagy bármilyen más módon történő beszámítását a Bérbeadótól nem követelheti.

**4. A birtokbaadás**

4.1. Felek rögzítik, hogy jelen szerződés hatálybalépését követő 15 napon belül, előre egyeztetett időpontban Bérbeadó a Bérleményt a Bérlő birtokába adja. A birtokbaadási eljáráson a Bérbeadó képviseletében a Szociális és Gyermekvédelmi Főigazgatóság Csongrád-Csanád Megyei Kirendeltségének (a továbbiakban: ***Kirendeltség***) igazgatója vagy az általa kijelölt személy vesz részt.

4.2. Felek a Bérlemény részét képező ingatlanrész és ingóságok birtokbaadásáról fényképmelléklettel ellátott birtokbaadási jegyzőkönyvet vesznek fel, amely a birtokbaadást követően a jelen szerződés elválaszthatatlan …..*. mellékleteként* csatolandó. A jegyzőkönyv tartalmazza különösen: a birtokbaadás tényét, helyét, időpontját, az átadott ingóságok és az ingatlanrész állapotát, állagát, az ingatlanrész központi berendezési és felszerelési tárgyait, a közüzemi mérőórák gyári számát és állását, stb. A Bérlő a jegyzőkönyv aláírásával az abban rögzített állapot szerinti birtokbavétel tényét elismeri.

4.3. A Bérlő a birtokbaadás napjától köteles viselni a Bérleménnyel járó terheket a kárveszéllyel együtt, illetve ezen naptól kezdve jogosult a Bérlemény használatára.

VAGY

4.1. Felek rögzítik, hogy Bérbeadó az ingatlanrészt a Bérlő által megtekintett, használatra alkalmas állapotban adta 20…..év …. hó ….. napján a Bérlő birtokába. Az ingatlanrész jelenleg is a Bérlő birtokában van. A Felek ennek alapján megállapítják, hogy az ingatlanrész birtokbaadására vonatkozó eljárás lefolytatására nincs szükség.

4.2. Felek rögzítik, hogy a közüzemi mérőórák gyári számáról és állásáról jelen szerződés hatályba lépésétől számított 10 napon belül jegyzőkönyvet vesznek fel, amelyet a Felek jelen szerződéshez, annak felvételét követően – ……*. mellékleteként* – csatolják. A jegyzőkönyv felvétele során Bérbeadó képviseletében a Bérbeadó Csongrád-Csanád Megyei Kirendeltségének (a továbbiakban: ***Kirendeltség***) igazgatója vagy az általa kijelölt személy vesz részt.

**5. A Bérlő egyéb kötelezettségei**

5.1. A Bérlő köteles a Bérlemény értékét megőrizni, állagának megóvásáról, karbantartásáról, működtetéséről gondoskodni. A Bérleményt rendeltetésének, jelen szerződésnek, továbbá a rendes gazdálkodás szabályainak megfelelően, a közvagyont használó személytől elvárható gondossággal birtokolhatja, használhatja és szedheti annak hasznait, ugyanakkor köteles a Bérleménnyel járó terheket viselni. Ezen költségeket a Bérlő nem háríthatja át a Bérbeadóra. Bérlő köteles a Bérleményt a bérlet időtartama alatt rendeltetésszerű használatra alkalmas állapotban tartani, a Bérlemény területét gondozni, annak takarításáról gondoskodni.

A Bérlő a bérleti jogviszony időtartamára teljes körű vagyonbiztosítást köteles kötni, melynek kedvezményezettje a Bérbeadó.

A Bérlő kötelezettséget vállal arra, hogy az épület közös használatú részeit rendeltetésszerűen, mások jogainak és törvényes érdekeinek sérelme nélkül használja. A Bérlő a Bérlemény használata során a jó erkölcs szabályait köteles megtartani.

5.2. Amennyiben a jelen szerződésben foglaltak be nem tartásával összefüggésben bármilyen hatósági eljárás indul, illetve bírság kerül kiszabásra, annak következményeinek viselése, illetve a kiszabott bírság megfizetése a Bérlő kötelezettsége. A Bérlő köteles gondoskodni továbbá az Ingatlanrész rendeltetésszerű üzemeltetéséről, működtetéséről, berendezéseinek állandó üzemképes állapotáról, valamint annak őrzéséről.

5.3. A Bérbeadót semmilyen felelősség nem terheli a bérleti jogviszony fennállása alatt az Ingatlanrészben annak használatával összefüggésben bekövetkezett esetleges balesetekért. A tűz-, baleset- és munkavédelmi szabályok betartása és betartatása a Bérlő feladata. A Bérlő a másoknak okozott kárért teljes anyagi felelősséggel tartozik.

A Bérbeadó nem tartozik felelősséggel a Bérlő által az Ingatlanrészbe bevitt eszközökért és egyéb értékekért.

A Bérlő saját tulajdonába tartozó, az Ingatlanrészbe bevitt eszközöket jelen szerződés megszűnése napján az Ingatlanrész állagsérelme nélkül jogosult elszállítani és köteles az eredeti állapotot helyreállítani.

5.4. A Bérlő a Bérbeadónak okozott kárért a Ptk.-ban meghatározottak szerint anyagi felelősséggel tartozik. Károkozás esetén a Bérlő köteles a Bérbeadó valamennyi – (akár ismeretlen) harmadik személy által okozott – kárát teljes körűen megtéríteni. A Bérlő a polgári jog általános szabályai szerint felelősséggel tartozik a jelen szerződés teljes időtartama alatt okozott a Bérleményben bekövetkezett károkért.

A Bérlemény használata, működtetése során a Bérlő által harmadik személynek okozott károkért a Bérlő felel.

A Bérlő felelős minden olyan kárért, amely a rendeltetésellenes vagy szerződésellenes használat következménye. Bérlő köteles a Kirendeltséget a fenyegető veszélyről, beállt kárról haladéktalanul értesíteni, illetve a kár megelőzése érdekében szükséges intézkedéseket megtenni.

5.5. A Bérlő saját költségén köteles – a jelen szerződés megszűnésének időpontjáig a természetes elhasználódást figyelembe véve – az Ingatlanrész állapotát folyamatosan fenntartani, a javítást, a hibaelhárítást és a karbantartást megfelelően elvégezni, a Bérlő ennek keretében átépítési vagy építési engedélyhez kötött munkát nem végezhet. Az ennek során végzett munkálatok költségeit, ellenértékét a Bérlő viseli, mellyel kapcsolatosan a Bérbeadóval szemben vagyoni igényt nem támaszthat.

Az Ingatlanrész burkolatainak, ajtóinak, ablakainak és a Bérlő által biztosított berendezési tárgyainak karbantartásával, felújításával, illetőleg azok pótlásával, cseréjével kapcsolatos költségek is a Bérlőt terhelik.

5.6. A Bérlő az Ingatlanrészen a rendes fenntartási, állagmegóvási munkálatok mértékét meghaladó beruházást, felújítást vagy átalakítást, továbbá az Ingatlanrésszel tartósan egyesítésre kerülő, azoktól állagsérelem nélkül el nem választható vagyonelemek beépítésére irányuló munkálatokat csak a Bérbeadó előzetes írásbeli hozzájárulásával végezhet és arra vonatkozóan a felek – még a munkálatok megkezdését megelőzően – külön megállapodást kötnek, melyben a megvalósítani kívánt munkákkal kapcsolatos elszámolásról is rendelkeznek. Felek rögzítik, hogy a felújítás és beruházás fogalma alatt a mindenkor hatályos számviteli törvényben ekként meghatározott fogalmakat értik.

A Bérbeadó által a beruházáshoz adott írásbeli hozzájárulás esetén a szükséges szakhatósági és egyéb engedélyek beszerzéséről és betartásáról a Bérlő köteles gondoskodni. Ezen rendelkezések megsértése esetén valamennyi költség, felelősség a Bérlőt terheli, és az esetlegesen ebből eredően a Bérbeadót ért kárt köteles megtéríteni.

Amennyiben a Bérlő által megvalósítani kívánt beruházás elvégzéséhez az MNV Zrt. hozzájárulása szükséges, ez esetben a Bérlő köteles ahhoz az MNV Zrt. hozzájárulását kérni. A Bérbeadó vagyonkezelői hozzájárulása ebben az esetben csak az MNV Zrt. tulajdonosi hozzájárulásával együtt érvényes.

A Bérlő a karbantartási jellegű munkálatokat meghaladó egyéb beruházások elvégzése folyamán – a Bérbeadó és az MNV Zrt. hozzájárulása esetén is – teljes kárfelelősséggel tartozik a Bérbeadó felé, továbbá a Bérlő az általa igénybe vett harmadik személyek tevékenységéért sajátjaként felel.

A Bérlő által engedély nélkül végzett estleges beruházási, felújítási, átalakítási ráfordításai miatt a szerződés megszűnésekor a Bérbeadóval, a Magyar Állammal vagy az MNV Zrt-vel szemben semmilyen vagyoni igényt nem támaszthat.

5.7. A Bérlő a Bérleményt nem idegenítheti el és nem terhelheti meg, a Bérlemény használatát a Bérbeadó engedélye nélkül másnak át nem adhatja, székhelyként, telephelyként történő bejegyzéshez Bérlő nem járulhat hozzá.

Amennyiben a Bérlő a jelen pontban foglalt kötelezettségét megszegi, a Bérbeadó a Bérlőt írásban felszólítja a szerződésszegő magatartásának a megszüntetésére. Amennyiben a felszólításban foglaltaknak nem tesz eleget, a Bérbeadó az 6.4. pontban foglaltak mellett jogosult jelen szerződés rendkívüli felmondására és kártérítés követelésére.

5.8. Bérbeadó – akár a Kirendeltség vagy a Magyar Államot képviselő tulajdonosi jogok gyakorlója, az MNV Zrt. útján – jogosult ellenőrizni a használatot. Az ellenőrzés során a Bérlő köteles együttműködni, az Ingatlanrész területére történő bejutást biztosítani, a Bérbeadó, illetve a Kirendeltség, továbbá az MNV Zrt. által kért információkat megadni, iratokat megküldeni.

A Bérbeadó követelheti a rendeltetésellenes vagy szerződésellenes használat megszüntetését, továbbá az ilyen használatból eredő kár megtérítését. Bérbeadó jogosult ellenőrizni továbbá a jelen szerződés 5.6. pontjában foglalt engedély nélkül végzett munkálatokat és követelheti az engedély nélkül végzett munkálatok azonnali abbahagyását és az ezzel okozott kár megtérítését.

Abban az esetben, ha az Ingatlanrészben az ilyen használat tovább folyik, vagy ha a Bérlő egyébként a kifogásolt használat megszüntetésére, a munkálatok abbahagyására és helyreállításra vonatkozó írásbeli felszólítás nem vezet eredményre, a Bérbeadó a 6.4. pontban foglaltak mellett jogosult jelen szerződés rendkívüli felmondására és kártérítés követelésére.

5.9. A Bérlő köteles az Ingatlanrészben általa végzett tevékenységhez szükséges engedélyeket saját költségén beszerezni és a működtetés során annak betartásával eljárni. Úgyszintén a Bérlő kötelezettsége az engedélyek kiadásához szükséges hozzájáruló nyilatkozatok beszerzése. Az engedélytől eltérő működés esetén az ezzel kapcsolatos bírság megfizetése és egyéb kötelezettség teljesítése a Bérlőt terheli. Amennyiben a Bérlő működési engedélyét az illetékes hatóság visszavonja, köteles a működését beszüntetni és erről a Bérbeadót értesíteni. Amennyiben a Bérbeadó az engedélytől eltérő működésről szerez tudomást, a Bérlőt a szabályszerű működés helyreállítására felszólítja. Amennyiben a Bérlő a felszólításnak az előírt határidőben nem tesz eleget, vagy ha a működési engedélyt az illetékes hatóság visszavonja, akkor a Bérbeadó jogosult a 6.4. pontban foglaltak mellett jelen szerződés rendkívüli felmondására és kártérítés követelésére.

**6. A bérleti jogviszony megszűnése**

6.1. A bérleti jogviszony megszűnik, ha a felek a jelen szerződést közös megegyezéssel írásban megszüntetik.

Amennyiben a Bérlő a jelen szerződés hatálybalépésétől számított 90 napon belül a bérleti díjfizetési kötelezettségének nem tesz eleget, vagy az ingatlant nem veszi birtokba, a Bérbeadó a felsorolt feltételek bármelyikének bekövetkezése esetén a szerződéstől elállhat. Ezekben az esetekben a szerződő felek – megállapodásuktól függően – úgy is dönthetnek, hogy a megkötött bérleti szerződést megszüntetik vagy felbontják.

6.2. Jelen szerződést a felek rendes felmondással, indokolás és kártérítés nélkül írásban felmondhatják 60 napos határidővel. A felmondás a hónap utolsó napjára szólhat. A felmondási idő a Bérbeadó általi felmondás esetén a felmondás a Bérlő általi, a Bérlő általi felmondás esetén pedig a felmondás Bérbeadó általi átvételét – vagy átvettnek minősülését – követő hónap első napján kezdődik.

6.3. Jelen szerződés aláírásával Bérlő tudomásul veszi az ingatlan Magyar Állam általi értékesítésének vagy egyéb úton történő hasznosításának tényét, amennyiben az ingatlanrészt a Magyar Állam nevében eljáró MNV Zrt. értékesíteni vagy egyéb módon hasznosítani kívánja, függetlenül attól, hogy arra milyen módon és mikor kerül sor.

A jelen pont szerinti értékesítési szándékra figyelemmel a felek megállapodnak abban, hogy a jelen szerződés megszűnik, amennyiben az MNV Zrt. az ingatlanrészt értékesítésre meghirdeti.

Bérbeadó vállalja, hogy amennyiben az MNV Zrt.-től tudomást szerez a meghirdetés tényéről, úgy Bérlőt erről haladéktalanul, írásban tájékoztatja a Bérbeadó és az MNV Zrt. közötti vagyonkezelési szerződés megszűnése időpontjának egyidejű tájékoztatásával. A jelen szerződés megszűnésének időpontja Bérbeadó erről szóló tájékoztatásának Bérlő általi kézhezvételt követő nap. Bérlő a jelen szerződés tárgyát képező Bérleményt a jelen szerződés megszűnését követő 30 napon belül, de legkésőbb a Bérbeadó és az MNV Zrt. közötti vagyonkezelési szerződés megszűnésének időpontjáig köteles kiürített állapotban átadni a Bérbeadó részére. A volt Bérlő a bérlemény átvettnek minősítésének napjáig utólag – időarányosan – fizeti meg a volt Bérbeadó részére a közüzemi díjakat.

A jelen szerződésben rögzített értékesítési célokra figyelemmel a Bérlő jelen szerződés aláírásával, mint a Ptk. 6:8. § (3) bekezdése szerinti jognyilatkozattal kifejezetten és visszavonhatatlanul lemond azon jogáról, hogy a Ptk. 5:5. § – 5:8. §-aiban nevesített birtokvédelmi eljárást indítson a Bérbeadóval, valamint az MNV Zrt.-vel szemben.

Felek rögzítik, hogy Bérlő a jelen szerződés aláírásával előzetesen hozzájárul ahhoz, hogy Bérbeadó vagyonkezelői jogának megszűnése esetén jelen megállapodásba – akár jogszabályváltozás, akár szerződés alapján – az MNV Zrt. vagy az MNV Zrt. döntése alapján más vagyonkezelő szervezet Bérbeadóként belépjen, azzal, hogy a megállapodásban maradó fél szerződés-átruházáshoz való hozzájáruló nyilatkozatának visszavonására nem kerülhet sor.

6.4. Súlyos szerződésszegés esetén a Bérlő és a Bérbeadó jogosult jelen szerződés rendkívüli felmondásra. Súlyos szerződésszegésnek minősül a jelen szerződés 3. pont alpontjaiban és az 5. pont alpontjaiban foglalt rendelkezések Bérlő általi megszegésén kívül, a Bérlő általi szabálytalan energiavételezés és közműhasználat esete. A jelen szerződésben foglalt bérlői kötelezettségek elmulasztása esetén a Bérbeadó a Bérlőt a szerződésszerű teljesítésre vagy magatartásra felszólítja. Amennyiben a Bérbeadó írásbeli felszólítása nem vezet eredményre, a Bérbeadó jogosult jelen szerződést azonnali hatállyal felmondani és kártérítést követelni.

6.5. A Bérbeadó a Bérleményt a Bérlő hozzájárulása nélkül értékesítheti.

6.6. A 6. pont alpontjaiban megnevezetteken kívül a bérleti jogviszony megszűnik az alábbi esetekben:[[4]](#footnote-4)

* az Ingatlan megsemmisül vagy elidegenítésre kerül,
* a Bérlő jogutód nélkül megszűnik,
* a Bérlő bérleti jogviszonyát a bíróság megszünteti,
* a Bérlő bérleti jogviszonya hatósági határozat folytán szűnik meg.

A Bérlő jogutódlással történő megszűnése esetén a Bérbeadó jogosult a bérleti szerződés azonnali hatályú felmondására.

6.7. A Bérlő – a bérleti jogviszony bármely okból történő megszűnése esetén – csereingatlanra vagy egyéb kártalanításra nem jogosult.

6.8. A bérleti jogviszony megszűnésének napján, illetve a 6.3. pontban foglaltak szerint, de legkésőbb a szerződés megszűnését követő 3 napon belül a Bérlő köteles az Ingatlanrészt visszaszolgáltatni – azt rendeltetésszerű használatra alkalmas, kitakarított állapotban, ingóságaitól kiürítve visszaadni a Bérbeadó részére. A bérleti jogviszony tartama alatt az Ingatlanrészen végzett beruházások értékét a Bérlő semmilyen jogcímen nem követelheti. Amennyiben a Bérlő a bérleti jogviszony megszűnésének napján, illetve a fentiek szerint az Ingatlanrészt nem szolgáltatja vissza, köteles arra az időre, amíg azt jogcím nélkül használja, a bérleti díj kétszeresének megfelelő használati díjat fizetni.

6.9 A felek a Bérlemény visszaadásáról jegyzőkönyvet vesznek fel, a jelen szerződés 4.2. pontjában foglalt tartalommal egyezően. Amennyiben a Bérlemény részét képező bármely vagyonelem – a rendes használaton kívül – megrongálódott, értékéből vesztett vagy hiányzik, a Bérbeadó a kijavítás vagy pótlás ellenértékét a Bérlőtől követelheti.

**7. Egyéb rendelkezések**

7.1. Bérlő kijelenti, hogy szerződéskötési képessége a jelen szerződés tárgyát képező vagyonelemek vonatkozásában nincs korlátozva.

Bérlő kijelenti, hogy nagykorú, cselekvőképes, magyar állampolgár, szerződéskötési képessége a jelen szerződés tárgyát képező vagyonelemek vonatkozásában nincs korlátozva.[[5]](#footnote-5)

Bérbeadó kijelenti, hogy központi költségvetési szerv, szerződéskötési képessége a jelen szerződés tekintetétben nincs korlátozva.

7.2. Bérlő kijelenti, hogy az Nvt. 3. § (1) bekezdés *1.* pontjában megjelölt szempontok szerint átlátható szervezetnek minősül.[[6]](#footnote-6)

7.3. Bérlő – az Nvt. 11. § (11) bekezdésében foglaltakra tekintettel – vállalja, hogy

1. a jelen Szerződésben, valamint a vonatkozó jogszabályokban előírt beszámolási, nyilvántartási, adatszolgáltatási kötelezettségeket teljesíti,
2. az átengedett állami vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
3. a hasznosításban a hasznosítóval közvetlen vagy közvetett módon jogviszonyban álló harmadik félként kizárólag természetes személyek vagy átlátható szervezetek vesznek részt.

Jelen szerződést a Bérbeadó kártalanítás nélkül és azonnali hatállyal felmondhatja, ha a jelen szerződés tárgyát képező vagyon hasznosításában részt vevő bármely – a Bérlővel közvetlen vagy közvetett módon jogviszonyban álló harmadik fél – szervezet jelen szerződés megkötését követően beállott körülmény folytán már nem minősül átlátható szervezetnek.

A Bérlő vállalja, hogy az ingatlan – Bérbeadó előzetes engedélye alapján történő - hasznosítására vonatkozóan a jelen pont *c)* alpontjában foglalt, általa megkötésre kerülő szerződésekben is rendkívüli felmondási okként rögzíti azt, ha a hasznosításban részt vevő, Nvt. 3. § (1) bekezdés *1.* pontja szerinti átlátható szervezet tulajdonosi szerkezetében az Nvt. 3. § (1) bekezdés *1.* pontjától eltérő változás következik be.

7.4. Bérlő kijelenti, hogy – a helyi adó, továbbá a vám- és társadalombiztosítási járulékfizetési kötelezettséget is ideértve – adótartozása nincs. Kijelenti egyben, hogy a Magyar Állammal szemben lejárt köztartozása nincs, illetve Bérbeadóval szemben lejárt tartozása nincs.

7.5. Bérlő kijelenti, hogy vele szemben nem állnak fenn a Vtv. 25. §-ának (1) bekezdésében foglalt kizáró feltételek, amelyeket a Vtv. 25/A §-ának (1) bekezdésében foglaltak szerint igazolni köteles. A Bérlő tudomással bír arról, hogy amennyiben vele szemben valamely kizáró ok a szerződés időtartama alatt merül fel, köteles arról a Bérbeadót haladéktalanul, írásban értesíteni.

7.6. Felek kötelezettséget vállalnak arra, hogy a szerződés teljesítése érdekében kölcsönösen együttműködnek, folyamatosan és kölcsönösen tájékoztatják egymást minden, a jelen szerződésben foglaltakra lehetséges kihatással bíró körülményről.

7.7. Felek megállapodnak, hogy a szerződést csak írásban, jelen szerződéssel azonos formai szabályok szerint írásban módosíthatják, a szóbeli vagy ráutaló magatartással történő szerződésmódosítás lehetőségét kizárják.

7.8. A felek jelen szerződés alapján minden értesítést és jognyilatkozatot írásban tesznek meg, amelyet ajánlott-tértivevényes levél (amit kézbesítő – futárszolgálat, egyéb kézbesítő-igénybevétele esetén átvételi elismervény pótol) útján küldenek meg a másik fél jelen szerződésben foglalt címére. Az értesítés és jognyilatkozat annak másik fél általi átvételével hatályos. A postai ajánlott és tértivevényes levél a postára adástól számított ötödik napon abban az esetben is kézbesítettnek tekintendő, ha az elektronikus úton megküldött kézbesítési igazolás, illetve a tértivevény a címről (címváltozás bejelentése esetén a bejelentett új címről) „nem kereste”, „elköltözött”, „címzett ismeretlen” vagy „nem vette át” jelzéssel érkezik vissza. A kézbesítő igénybevételével kézbesített küldemény akkor is kézbesítettnek tekintendő, ha a címzett az átvételt megtagadta.

7.9. Jelen szerződés a felek általi kölcsönös aláírással lép hatályba. Amennyiben a szerződés aláírására nem egy időben és helyen kerül sor, a hatálybalépés időpontja az utolsó aláírás napja.

7.10. A jelen szerződés hatálybalépése a Bérlő számára jogosultságot, egyben kötelezettséget keletkeztet a Bérlemény használatára.

7.11. Felek megállapodnak abban, hogy a szerződés bármely pontjának érvénytelensége nem hat ki a szerződés egészére, az nem érinti a szerződés egyéb rendelkezéseinek érvényességét, kivéve, ha a felek az érintett rendelkezések nélkül a szerződést nem kötötték volna meg. A felek jóhiszeműen együttműködnek annak érdekében, hogy az ilyen rendelkezést mindkét fél számára elfogadható, érvényes rendelkezéssel helyettesítsék.

7.12. A felek megállapodnak abban, hogy a jelen szerződésben szabályozott jogviszony keretében felmerülő vitáikat elsősorban békés úton próbálják meg rendezni. Ennek eredménytelensége esetén bármelyik fél a hatáskörrel és illetékességgel rendelkező bírósághoz fordulhat.

7.13. A szerződésben nem szabályozott kérdésekben az Nvt., a Vtv., a Vhr., a Ptk., valamint az egyéb vonatkozó jogszabályok mindenkor hatályos rendelkezéseit kell alkalmazni. Abban az esetben, ha a szerződés megkötésekor hatályos, a szerződésre irányadó jogszabályt hatályon kívül helyezik, vagy úgy módosítják, hogy az új rendelkezésektől való eltérésre a feleknek nincs lehetőségük (kógens rendelkezés), felek a jelen szerződés által szabályozott kérdésekben is a hatályon kívül helyezett jogszabály helyébe lépő, vagy módosított jogszabály új előírásait tekintik alkalmazandónak.

7.14. A jogviszony fennállása alatt a Bérlő és a Bérbeadó nevében nyilatkozatot az alábbi személyek jogosultak tenni:

- Bérbeadó részéről: Nyári Amália igazgató

- Bérlő részéről: ………………………………………… ………………….

- Intézmény részéről: Kerepeczki Magdolna intézményvezető

7.15. Jelen szerződés elválaszthatatlan részét képezik az alábbi mellékletek:

* …… *melléklet:* a bérbe adott ingatlanrészhez kapcsolódó ingóságok listája,
* …… *melléklet:* az ingatlanrész alaprajza,
* …… *melléklet:* birtokbaadási jegyzőkönyv,
* …… *melléklet:* energetika tanúsítvány
* …… *melléklet*: 30 napnál nem régebbi cégkivonat,
* …… *melléklet:* aláírási címpéldány,
* …… *melléklet:* átláthatósági nyilatkozat,
* …… *melléklet*: adatkezelési tájékoztató (magánszemélyeknél),
* …… *melléklet*: antikorrupciós nyilatkozat

A szerződés 8 eredeti példányban készült, melyből 2 példány a Bérlőt, 6 példány a Bérbeadót, 1 példány az Intézményt illeti meg.

A felek a jelen szerződést elolvasás és közös értelmezés után, mint akaratukkal mindenben megegyezőt jóváhagyólag írják alá és egyidejűleg minden oldalát kézjegyükkel látják el.

|  |  |
| --- | --- |
| **Szeged, 20…év …...….hó .…...nap****………………………….****Szociális és Gyermekvédelmi Főigazgatóság** képviseli: **Nyári Amália** **igazgató**  ***Bérbeadó*** | **…………., 20...év ……hó ……..nap****……………………………..*****Bérlő*** |

|  |
| --- |
| **Pénzügyi ellenjegyzés**:…………, 20…... …….… hó ……nap…………………………….**Jogi ellenjegyzés**: **Szakmai ellenjegyzés:**…………, 20…... …….… hó ……nap ………….., 20… ………hó …..nap……………………………. ………………………………. |
|  |

**…………………, ……………………...**

 **………………………………..**

**Csongrád-Csanád Megyei Napsugár Otthon**

képviseli: **Kerepeczki Magdolna**

 **intézményvezető**

 ***5. mintanyilatkozat***

NYILATKOZAT A PÁLYÁZATI FELTÉTELEK ELFOGADÁSÁRÓL, AZ AJÁNLATI KÖTÖTTSÉGRŐL, A PÁLYÁZATI AJÁNLAT TARTALMÁNAK NYILVÁNOSSÁGRA HOZATALÁRÓL, ÉS A SZERZŐDÉSKÖTÉSI JOGOSULTSÁG ÁTRUHÁZÁSÁNAK KIZÁRÁSÁRÓL

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott:

Cégnév / Név: .………………………………………………..

Székhely / Lakóhely: …………………………………………………

A Szociális és Gyermekvédelmi Főigazgatóság által a **Nagymágocs** belterület **1029 hrsz.** alatt nyilvántartott, természetben a **6622 Nagymágocs, Szentesi út 2. szám** alatti ingatlanban található **12 m2 alapterületű ingatlanrész** bérbeadására vonatkozó nyilvános pályázaton ajánlattevőként az alábbi nyilatkozatot teszem:

A pályázati felhívásban (a továbbiakban: ***felhívás***) foglalt feltételeket teljes körűen elfogadom. A felhívásban és annak mellékleteiben rögzített feltételeit kötelezőnek ismerem el, az értékelési és kiválasztási eljárás pályázati felhívásban rögzített menetét igazságosnak és jogszerűnek fogadom el, a felhívást és az abban foglalt feltételeket semmilyen jogcímen nem támadom meg.

Ajánlatomat a benyújtási határidő lejártától számított **60 nap** időtartamig fenntartom, e határidőn belül ajánlati kötöttségemet elismerem, továbbá kötelezettséget vállalok arra, hogy ajánlati kötöttségemet a Kiíró értesítésének megfelelően meghosszabbítom.

Tudomásul veszem, hogy az állami vagyonról szóló 2007. évi CVI. törvény 5. §-ának (1) bekezdése értelmében, közérdekből nyilvános minden, az állami vagyonnal való gazdálkodásra és az azzal való rendelkezésre vonatkozó, közérdekű adatnak nem minősülő adat. Külön törvény az adat megismerhetőségét korlátozhatja. Ezért a Kiíró a pályázat nyertesével történő szerződéskötést követően, az általam benyújtott pályázatot, a megkötésre kerülő szerződést és a szerződés teljesítésével kapcsolatos adatokat a jogszabályi keretek között a nyilvánosság számára hozzáférhetővé teheti.

Tudomásul veszem, hogy amennyiben az általam képviselt szervezetet nyertesnek nyilvánítják / engem nyertesnek nyilvánítanak,[[7]](#footnote-7) úgy szerződéskötésre az általam képviselt szervezet helyett /magam helyett[[8]](#footnote-8) mást nem jelölhetek.

Kötelezettséget vállalok arra, hogy – nyertes ajánlattevőként történő kihirdetésem esetén – a kauciót a nyertessé nyilvánításról szóló értesítést követő 5 munkanapon belül a részletes tájékoztatóban foglaltak szerint Kiíró részére megfizetem, a pályázat kiírójával vagy az általa kijelölt személlyel vagy szervezettel a *4. mintanyilatkozatban* foglalt szerződést megkötöm, és a benyújtott pályázatomban és a bérleti szerződésben foglaltakat maradéktalanul teljesítem.

Tanúsítom, hogy a jelen nyilatkozatban foglaltak megfelelnek a valóságnak.

Kelt: ………………, 20……. év ………..hó ……..nap

 **…………………………….………………….**

**ajánlattevő cégszerű / sajátkezű aláírása**

***6/A. mintanyilatkozat***

**NYILATKOZAT A SZERZŐDÉSKÖTÉST KIZÁRÓ FELTÉTELEK FENN NEM ÁLLÁSÁRÓL, TÁRSASÁGI CSELEKMÉNY ÉS HARMADIK SZEMÉLY HOZZÁJÁRULÁSÁNAK SZÜKSÉGESSÉGÉRŐL**

(gazdálkodó szervezet esetén kitöltendő)

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott:

Cégnév: .………………………………………………..

Székhely: …………………………………………………

képviselőjeként, kártérítési és büntetőjogi felelősségem tudatában kijelentem, hogy

1. az általam képviselt szervezet ellen csőd-, felszámolási eljárás nem indult, továbbá végelszámolását nem kezdeményezték, önkormányzati adósságrendezési eljárás alatt nem áll, jogutód nélküli megszüntetése nincs folyamatban;
2. az általam képviselt szervezet tevékenységét saját döntése alapján, saját maga vagy az arra jogosult szerv nem függesztette fel;

az általam képviselt szervezet az adózás rendjéről szóló 2017. évi CL. törvény 7. §-ának *34.* pontja szerinti hatvan napnál régebben lejárt esedékességű köztartozással nem rendelkezik;

az általam képviselt szervezetben vezetői tisztséget betöltő személy ilyen tisztség betöltését kizáró foglalkoztatástól eltiltás hatálya alatt nem áll, illetve az általam képviselt szervezet a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §- ának (2) bekezdése alapján, tevékenységét korlátozó jogerős ítélet hatálya alatt nem áll;

az általam képviselt szervezetet hamis adat szolgáltatása miatt nem zárták ki az állami vagyon hasznosítására irányuló korábbi – három évnél nem régebben lezárult – eljárásból;

az általam képviselt szervezetnek nincsen a Kiíróval szemben lejárt tartozása;

a jelen pályázat kiírását megelőző 2 éven belül nem fordult elő, hogy az általam képviselt szervezet a Kiíró által kiírt, bérbeadásra irányuló pályázattól az eredményhirdetést követően lépett volna vissza.

Nyilatkozom, hogy az általam képviselt szervezet **társasági szerződésének / alapító okiratának / alapszabályának**[[9]](#footnote-9) megfelelően, nyertesség esetén megkötendő szerződéshez **külön társasági cselekmény szükséges / nem szükséges**[[10]](#footnote-10), a megkötendő szerződés létrejöttéhez és/vagy hatályba lépéséhez harmadik személy **hozzájárulása szükséges / nem szükséges**[[11]](#footnote-11).

Tanúsítom, hogy a jelen nyilatkozatban foglaltak megfelelnek a valóságnak.

**Nyilatkozathoz csatolandó melléklet**: Jelen nyilatkozat *b)* pontjában foglaltak fennállásának hiányára vonatkozó **erkölcsi bizonyítvány, vagy annak igényléséről szóló igazolás**.

Kelt: ………………, 20……. év ………..hó ……..nap

**………………………………………..**

 **ajánlattevő cégszerű aláírása**

***6/B. mintanyilatkozat***

**NYILATKOZAT A SZERZŐDÉSKÖTÉST KIZÁRÓ OKOK FENN NEM ÁLLÁSÁRÓL, ÉS HARMADIK SZEMÉLY HOZZÁJÁRULÁSÁNAK SZÜKSÉGESSÉGÉRŐL**

(természetes személy esetén kitöltendő)

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott:

Név: .………………………………………………..

Lakóhely: …………………………………………………

Kártérítési és büntetőjogi felelősségem tudatában kijelentem, hogy:

*a)* amennyiben egyéni vállalkozóként teszek ajánlatot, nyilatkozom arról, hogy vállalkozói tevékenységemet saját döntésem alapján saját magam nem függesztettem fel vagy tevékenységemet az arra jogosult szerv nem függesztette fel,

*b)* az adózás rendjéről szóló 2017. évi CL. törvény 7. §-ának *34.* pontja szerinti, hatvan napnál régebben lejárt esedékességű köztartozással nem rendelkezem,

*c)* gazdasági, illetőleg szakmai tevékenységemmel kapcsolatban jogerős bírósági ítéletben megállapított bűncselekmény elkövetése miatt kiszabott büntetés vagy intézkedés hatálya alatt a nem állok,

*d)* hamis adat szolgáltatása miatt nem zártak ki az állami vagyon hasznosítására irányuló korábbi - három évnél nem régebben lezárult – eljárásból,

*e)* nem állok a büntetett előélethez fűződő hátrányos jogkövetkezmények hatálya alatt a 2013. június 30-ig hatályban volt, a Büntető Törvénykönyvről szóló 1978. évi IV. törvény XV. fejezet VII. címében meghatározott közélet tisztasága elleni vagy  XVII. fejezetében meghatározott gazdasági bűncselekmény elkövetése miatt, továbbá a Büntető Törvénykönyvről szóló 2012. évi C. törvény XXVII. fejezetében meghatározott korrupciós bűncselekmény, XXXV. fejezetében meghatározott vagyon elleni erőszakos bűncselekmény, XXXVI. fejezetben meghatározott vagyon elleni bűncselekmény, XXXVIII. fejezetében meghatározott pénz- és bélyegforgalom biztonsága elleni bűncselekmény, XXXIX. fejezetében meghatározott költségvetést károsító bűncselekmény, XL. fejezetében meghatározott pénzmosás, XLI. fejezetében meghatározott gazdálkodás rendjét sértő bűncselekmény, XLII. fejezetében meghatározott fogyasztók érdekeit és a gazdasági verseny tisztaságát sértő bűncselekmény vagy XLIII. fejezetében meghatározott tiltott adatszerzés és az információs rendszer elleni bűncselekmény elkövetése miatt.

*f)* Nincsen a Kiíróval szemben lejárt tartozásom,

*g)* A jelen pályázat kiírását megelőző 2 éven belül nem fordult elő, hogy a Kiíró által kiírt, bérbeadásra irányuló pályázattól az eredményhirdetést követően léptem volna vissza.

Nyilatkozom, hogy a megkötendő szerződés létrejöttéhez és/vagy hatályba lépéséhez harmadik személy **hozzájárulása szükséges / nem szükséges**[[12]](#footnote-12).

Tanúsítom, hogy a jelen nyilatkozatban foglaltak megfelelnek a valóságnak.

**Nyilatkozathoz csatolandó melléklet**: Jelen nyilatkozat *e)* pontjában foglaltak fennállásának hiányára vonatkozó **erkölcsi bizonyítvány, vagy annak igényléséről szóló igazolás**.

Kelt: ………………, 20……. év ………..hó ……..nap

 **……………………………………………..**

 **ajánlattevő sajátkezű aláírása**

***7. mintanyilatkozat***

**AJÁNLATTEVŐ**

**Nyilatkozata az ajánlat elektronikus formában benyújtott és az eredeti példányának egyezőségéről**

**„Ruzsai Idősek Otthona – Büfé üzemeltetése”**

című Ajánlat benyújtásához

Alulírott ………………. mint a …………………… cégjegyzésre jogosult képviselője kijelentem, hogy az általunk benyújtott ajánlat elektronikus példánya (jelszó nélkül olvasható, de nem módosítható pdf fájl) a papír alapon benyújtott, eredeti példánnyal mindenben megegyezik.

Kelt: ………………, 20……. év ………..hó ……..nap

 **…………………………………………..**

 **ajánlattevő cégszerű aláírása**

***8. mintanyilatkozat***

### Nyilatkozat lejárt tartozásról

(gazdálkodó szervezet / egyéni vállalkozó / természetes személy esetén kitöltendő)

a **„Ruzsai Idősek Otthona – Büfé üzemeltetése”**

című Ajánlat benyújtásához

Alulírott

Cégnév / Név: .………………………………………………..

Székhely / Lakóhely: …………………………………………………

kártérítési és kártalanítási felelősségem tudatában kijelentem a Szociális és Gyermekvédelmi Főigazgatósággal szemben lejárt tartozásom nem áll fenn.

A nyilatkozat be nem tartása esetén a jogkövetkezményeket vállalom.

Kelt: ……………………….., 20…….év …………hó ……….nap

 **……………………………………….**

**ajánlattevő cégszerű / sajátkezű aláírása**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A Szociális és Gyermekvédelmi Főigazgatóság nevében a 254/2007.(X.4.) Kormányrendelet 27.§-ban foglaltaknak megfelelően igazolom, hogy

Cégnév / Név: ……….............................................................

Székhely / Lakóhely: ……….............................................................

a Szociális és Gyermekvédelmi Főigazgatósággal szemben fennálló, lejárt tartozását **tartunk / nem tartunk nyilván[[13]](#footnote-13)**.

Kelt: …………………………, 20…… év .......... hó .................nap

 **................................................**

 **Pénzügyi Osztály**

***9. mintanyilatkozat***

**A Bérlemény üzemeltetésével kapcsolatos minimális elvárások**

A Bérlemény működtetésének célja, hogy az intézmény lakói és dolgozói megfelelő színvonalú és árszintű büfé szolgáltatást vehessenek igénybe az épületen belül.

**Nyitvatartási idő:**

Hétfőtől – péntekig: 9:00 – 11:30 óráig, 13:00- 15:30 óráig

Szombaton: 9:00 – 11:00 óráig

**Elvárt termékkörök:**

* Péksütemények
* Cukrászáruk
* Felvágottak
* Tejtermékek
* Édesség
* Zöldség, gyümölcs
* Üdítők, italok (a büfében sör és bor árusítása megengedett)
* Papír és vegyi áruk

**Számla adás:**

Az intézményben élő lakók közül kb. 50-60 fő költőpénzét – meghatalmazás alapján – az intézmény kezeli. Az általuk fogyasztott termékek értékének kifizetése hetente két alkalommal, számla ellenében történik.

**A fenti feltételeket elfogadom / az általam képviselt szervezet elfogadja[[14]](#footnote-14).**

 **……………………………**

 **ajánlattevő**

 **cégszerű / sajátkezű aláírása**

 ***10. mintanyilatkozat***

*1/a. melléklet*

*a 15/2021. (XII. 30.) SZGYF szabályzathoz*

**NYILATKOZAT ÁTLÁTHATÓSÁGRÓL**

**jogi személyek vagy jogi személyiséggel nem rendelkező**

**gazdálkodó szervezetek részére**

**az államháztartásról szóló 2011. évi CXCV. törvény 41. § (6) bekezdésnek és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről**

**1.** Alulírott, …………………………………………………………………… (név), mint a ……………………………………………………………………(gazdálkodó szervezet megnevezése) ………………………………………………(székhely)…………………….. (adószám) törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 41. § (6) bekezdésének megfelel, azaz a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja szerint átlátható szervezetnek minősül az alábbiak szerint:

Az általam képviselt szervezet olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 2. pontban nyilatkozom, és

b) [*a megfelelő aláhúzandó*]

- az Európai Unió tagállamában,

- az Európai Gazdasági Térségről szóló megállapodásban részes államban,

- a Gazdasági Együttműködési és Fejlesztési Szervezet tagállamában,

- olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, és ez az ország: ……………………………………………………… [*ország megnevezése*], és

c) nem minősül a társasági adóról és az osztalékadóról szóló 1996. évi LXXXI. törvény 4. § 11. pontja szerint meghatározott ellenőrzött külföldi társaságnak, és

d) az általam képviselt szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak, amelyről a 3. pontban nyilatkozom.

**2.** Nyilatkozat tényleges tulajdonosról

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja alapján a következő természetes személy(ek) a tényleges tulajdonosa(i)\*:

|  |  |  |  |  |
| --- | --- | --- | --- | --- |
| Sorsz. | Tényleges tulajdonos | Születési hely és idő | Anyja neve | Részesedés mértéke %-ban |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**3.** Nyilatkozat a közvetlenül vagy közvetetten több mint 25%-os tulajdonnal, befolyással, szavazati joggal bíró államháztartáson kívüli jogi személy vagy jogi személyiséggel nem rendelkező gazdálkodó szervezet átláthatóságáról

**3.1.** A közvetlenül vagy közvetetten több mint 25%-os tulajdonnal, befolyással, szavazati joggal (továbbiakban: részesedés mértéke) bíró jogi személy vagy jogi személyiséggel nem rendelkező gazdálkodó szervezet(ek) és adóilletőségük:

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Szervezet adószáma | Részesedés mértéke %-ban | Adóilletősége |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**3.2.** A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet tényleges tulajdonosa(i)\*:

|  |  |  |  |  |  |
| --- | --- | --- | --- | --- | --- |
| Sorsz. | Gazdálkodó szervezet neve | Tényleges tulajdonos(ok) | Születési hely és idő | Anyja neve | Részesedés mértéke %-ban |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**3.3.** Kijelentem, hogy a 3.1. pontban felsorolt gazdálkodó szervezet tekintetében az 1. pont b) és c) alpontja szerinti feltételek fennállnak.

\*Tényleges tulajdonos:

a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 2013. évi V. törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

c) az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,

d) alapítványok esetében az a természetes személy,

da) aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

db) akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

dc) aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár,

e) az a) és b) pontban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője.

Kijelentem, hogy az általam képviselt szervezet létesítő okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésére).

Kijelentem, hogy a nyilatkozatban megadott adatok a valóságnak megfelelnek, és a fent megadott adatokban bekövetkező változást 8 napon belül, az új adatokra vonatkozó nyilatkozat megküldésével jelzem.

Kelt: ……………(hely), 20….…… hó …. nap

……………………………………

cégszerű aláírás

*1/b. melléklet*

*a 15/2021. (XII. 30.) SZGYF szabályzathoz*

**NYILATKOZAT ÁTLÁTHATÓSÁGRÓL**

**civil szervezetek, vízitársulatok részére**

**az államháztartásról szóló 2011. évi CXCV. törvény 41. § (6) bekezdésnek és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről**

Alulírott,………………………………………………………………. (név), mint a…………………………………………………………………(civil szervezet, vízitársulat neve)……………………………………………………………(székhely)……………………………….. (adószám) törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 41. § (6) bekezdésének megfelel, azaz a nemzeti vagyonról szóló 2011. évi CXCVI. törvény 3. § (1) bekezdés 1. c) pontja szerint átlátható szervezetnek minősül, az alábbiak szerint:

**1.** Az általam képviselt szervezet vezető tisztségviselői:

|  |  |  |  |
| --- | --- | --- | --- |
| Sorsz. | Vezető tisztségviselő | Születési hely és idő | Anyja neve |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**2.** Az általam képviselt szervezet, valamint annak 1. pont szerinti vezető tisztségviselői nem átlátható szervezetben nem rendelkeznek 25 %-ot meghaladó részesedéssel.

**2.1.** Az általam képviselt szervezet, valamint annak 1. pont szerinti vezető tisztségviselői az alábbi szervezet(ek)ben rendelkeznek 25%-ot meghaladó részesedéssel:

|  |  |  |  |  |
| --- | --- | --- | --- | --- |
| Sorsz. | Vezető tisztségviselő | Szervezet neve | Szervezet adószáma | Részesedés mértéke %-ban |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**2.2.** A 2.1. pont szerinti szervezet(ek) átlátható szervezetek, azaz

**2.2.1.** tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 3. pontban nyilatkozom,

**2.2.2.** az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában, olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, amelyről a 4. pontban nyilatkozom,

**2.2.3.** nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

**2.2.4.** a szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az 2.2.1., 2.2.2. és 2.2.3. alpont szerinti feltételek fennállnak, amelyről az 5. pontban nyilatkozom.

**3.** Nyilatkozat tényleges tulajdonosról

A 2.1. pont szerinti szervezetnek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3.§ 38. pontja alapján a következő természetes személy(ek) a tényleges tulajdonosa(i)\*:

|  |  |  |  |  |  |
| --- | --- | --- | --- | --- | --- |
| Sorsz. | Gazdálkodó szervezet neve | Tényleges tulajdonos | Születési hely és idő | Anyja neve | Részesedés mértéke %-ban |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**4.** Nyilatkozat a 2.1. pont szerinti szervezet adóilletőségéről:

[*a megfelelő aláhúzandó*]

- az Európai Unió tagállamában,

- az Európai Gazdasági Térségről szóló megállapodásban részes államban,

- a Gazdasági Együttműködési és Fejlesztési Szervezet tagállamában,

- olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, és ez az ország: ……………………………………………………… [ország megnevezése],

**5.** Nyilatkozat azoknak a szervezeteknek az átláthatóságáról, amelyek közvetlenül vagy közvetetten több mint 25%-os tulajdonnal, befolyással vagy szavazati joggal rendelkeznek olyan gazdálkodó szervezetben, amelyben a civil szervezet, vízitársulat vagy ezek vezető tisztségviselői 25%-ot meghaladó részesedéssel rendelkeznek

|  |  |  |  |  |  |  |
| --- | --- | --- | --- | --- | --- | --- |
| Sorsz. | Gazdál-kodó szervezet neve | Adó-szám | Részese-dés mértéke %-ban | Adóillető-sége | tényleges tulajdonos(ok) | tényleges tulajdo-nos születési helye és ideje |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**6.** Nyilatkozat az általam képviselt szervezet adóilletőségéről:

[*a megfelelő aláhúzandó*]

- az Európai Unió tagállamában,

- az Európai Gazdasági Térségről szóló megállapodásban részes államban,

- a Gazdasági Együttműködési és Fejlesztési Szervezet tagállamában,

- olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, és ez az ország: ……………………………………………………… [ország megnevezése],

\*Tényleges tulajdonos:

a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 2013. évi V. törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

c) az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,

d) alapítványok esetében az a természetes személy,

da) aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

db) akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

dc) aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár,

e) az a) és b) pontban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője.

Kijelentem, hogy az általam képviselt szervezet létesítő okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésére).

Kijelentem, hogy a nyilatkozatban megadott adatok a valóságnak megfelelnek, és a fent megadott adatokban bekövetkező változást 8 napon belül, az új adatokra vonatkozó nyilatkozat megküldésével jelzem.

Kelt: ……………(hely), 201….…… hó …. nap

|  |  |  |
| --- | --- | --- |
|  |  | ..............................................................törvényes képviselő nevecégszerű aláírás |

 ***11. mintanyilatkozat***

ANTIKORRUPCIÓS NYILATKOZAT

Jogi személy vagy jogi személyiséggel nem rendelkező szerződő fél részéről

Alulírott, …………………………………., mint a …………………………….

(adószám: ………………………….) törvényes képviselője (a továbbiakban: Szerződő Fél) jelen nyilatkozat aláírásával

1. kijelentem, hogy nem követek el, nem engedélyezek, nem segítek elő olyan cselekményt, illetve harmadik személyt nem jogosítok fel, nem bírok rá olyan cselekményre, amely a Szerződő Felek részéről a mindenkor hatályos közélet tisztaságára vonatkozó jogszabályok megsértésére irányul vagy korrupció ellenes előírások megsértését eredményezi;
2. tudomásul veszem, hogy jelen kötelezettség különösképpen a Szociális és Gyermekvédelmi Főigazgatóság kormánytisztviselői, munkavállalói vagy megbízottjai, valamint ezen személyeknek a Büntető Törvénykönyvről szóló 2012. évi C. törvény 459. § (1) bekezdés 14. pontjában meghatározott hozzátartozóira, szoros baráti, ismeretségi, üzleti köréhez tartozók számára eszközölt jogellenes kifizetésekre, működésükkel összefüggő jogtalan előny nyújtására vonatkozik;
3. tudomásul veszem, hogy mint Szerződő fél nem fogadhatok el és nem ajánlhatok fel, nem adhatok (illetve erre vonatkozóan nem állapodhatok meg) bármely, a Szociális és Gyermekvédelmi Főigazgatóság megbízásából eljáró kormánytisztviselőnek, munkavállalónak, képviselőnek, illetve bármely a Szociális és Gyermekvédelmi Főigazgatóság megbízásából eljáró harmadik személynek ajándékot, pénzbeli vagy nem pénzbeli juttatást; ugyanez vonatkozik arra az esetre is, ha az érintett személy jelen megállapodással kapcsolatosan tárgyalások folytatására, szerződéskötésre, illetve teljesítésre hivatalosan nincs felhatalmazva, arra nem jogosult;
4. kötelezettséget vállalok arra, hogy amennyiben a szerződéssel összefüggésben (különös tekintettel a lefolytatott tárgyalásokokra, a szerződéskötésre, illetve a szerződésben foglaltak teljesítésére) a korrupció bármely formájáról vagy annak kísérletéről tudomást szerzek, illetve amennyiben a korrupció gyanúja felmerül, erről azonnal értesítem a szerződésben megnevezett kapcsolattartó személyt;
5. tudomásul veszem, hogy a jelen korrupcióellenes nyilatkozatban foglaltak megszegése esetén a Szociális és Gyermekvédelmi Főigazgatóság jogosult a szerződés azonnali hatályú felmondására, mely esetben kártérítési követeléssel nem élhetek.

Kelt: ……………(hely), 20….…… hó …. nap

………………………………

aláírás

1. A megfelelő rész aláhúzandó. [↑](#footnote-ref-1)
2. Abban az esetben kitöltendő, ha a levelezési cím nem azonos az állandó lakcímmel. [↑](#footnote-ref-2)
3. A megfelelő rész aláhúzandó. [↑](#footnote-ref-3)
4. Gazdasági társaság vagy egyéb jogi személy esetén alkalmazandó bekezdés. [↑](#footnote-ref-4)
5. Ha a bérlő természetes személy. [↑](#footnote-ref-5)
6. Jogi személy esetén. [↑](#footnote-ref-6)
7. A megfelelő rész aláhúzandó. [↑](#footnote-ref-7)
8. A megfelelő rész aláhúzandó. [↑](#footnote-ref-8)
9. A megfelelő rész aláhúzandó. [↑](#footnote-ref-9)
10. A megfelelő rész aláhúzandó. [↑](#footnote-ref-10)
11. A megfelelő rész aláhúzandó. [↑](#footnote-ref-11)
12. A megfelelő rész aláhúzandó. [↑](#footnote-ref-12)
13. A megfelelő rész aláhúzandó. [↑](#footnote-ref-13)
14. a megfelelő aláhúzandó [↑](#footnote-ref-14)